text:
sam.
01
déc.
2012
ISOMO RYA MBERE
Igitabo cy'Umuhanuzi Yeremiya (Yer 33, 14-16)
14Igihe kiregereje - uwo ni Uhoraho ubivuze - maze nzuzuze amasezerano nagiriye umuryango wa Israheli
n'uwa Yuda. 15Icyo gihe nyine, mu muryango wa Dawudi nzahagobora umumero, umwuzukuruza w'indahemuka, maze azaharanire ubutungane
n'ubutabera mu gihugu. 16Ubwo rero Yuda izarokorwa, Yeruzalemu iture mu mutekano. Dore izina bazita uwo mugi : Uhoraho ni we butabera bwacu.
ZABURI (Zab 25 (24), 4-5b, 8-9, 10.14)
Inyik/ Uhoraho, ni wowe umutima wanjye urangamiye,
Mana yanjye, ndakwiringiye.
Uhoraho, menyesha inzira zawe,
untoze kugenda mu tuyira twawe.
Nyobora mu kuri kwawe kandi ujye umbwiriza,
kuko ari wowe Mana nkesha umukiro wose.
Uhoraho agwa neza kandi ni indakemwa,
ni cyo gituma abanyabyaha abagarura mu nzira nziza.
Abiyoroshya abaganisha ku butungane,
abacisha make akabatoza kunyura mu nzira ye.
Amayira yose y'Uhoraho ni urukundo n'ubudahemuka,
akabigirira abakomera ku isezerano rye no ku mategeko ye.
Ibanga ry'Uhoraho ribwirwa abamutinya,
maze akabamenyesha isezerano rye.
ISOMO RYA KABIRI
Ibaruwa ya mbere Mutagatifu Pawulo Intumwa yandikiye Abanyatesaloniki (1Tes 3,12-13;4,1-2)
Bavandimwe, 3,12namwe Nyagasani arabongeremo kandi yuzuze urukundo mufitanye, n'urwo mufitiye abantu bose nk'uko natwe tubakunda.
13Nyagasani nakomeze imitima yanyu, igume mu butungane budahinyuka imbere y'Imana
Umubyeyi wacu, kugeza igihe Umwami wacu Yezu azaza ashagawe n'abatagatifu be bose. 4,lIkindi kandi bavandimwe, turabasaba tubinginga muri Nyagasani Yezu ngo mwifate ku buryo bushimisha Imana nk'uko twabibigishije; ni ko musanzwe mubigenza ariko noneho nimurusheho. 2Muzi kandi amategeko twabahaye muri Nyagasani Yezu ayo ari yo.
IBANGONDIRIMBO RIBANZIRIZA IVANJILI (Zab 85 (84), 8)
Alleluya Alleluya.
Uhoraho, twereke impuhwe zawe,
kandi uduhe agakiza kawe.
Alleluya.
IVANJILI
+ Luka (Lk 21, 25-28. 34-36)
Muri icyo gihe, Yezu yabwiraga abigishwa be iby'ihindukira rye agira ati 25«Hazaba ibimenyetso mu zuba, mu kwezi no mu nyenyeri, naho ku isi amahanga azakuka umutima kubera urusaku rw'inyanja n'imivumba yayo. 26Abantu bazicwa
n'ubwoba, bahagarike imitima bitewe n'amakuba azaba yadutse mu nsi, kuko ibikomeye byo mu ijuru bizahungabana. 27Ni bwo rero bazabona Umwana w'umuntu aje mu bicu, afite ububasha n'ikuzo ryinshi. 28Ibyo byose nibitangira kuba, muzubure umutwe mukomere kuko uburokorwe bwanyu buzaba bwegereje. 34Mwitonde rero, hato imitima yanyu itazatwarwa n'ubusambo, n'isindwe, n'uducogocogo tw'ubuzima, maze uwo munsi ukazabagwa gitumo. 35Kuko uzatungura abatuye ku isi bose, nk'uko umutego ufata inyamaswa. 36Mube
maso kandi musenge igihe cyose, kugira ngo muzabone intege zo guhunga ibyo bintu byose bizaza, no kugira ngo muzashobore gutunguka mu maso y'Umwana w'umuntu.»


c: text/html

text:
Urukundo rw’Imana nkuko tubisoma mu ijambo ryayo, ntabwo rugira icyo rushingira. Kuko turi ibiremwa byayo. Mu yandi magambo, Imana iradukunda kubera ko urukundo ari kamere yayo (1Yohana 4:8), kandi urwo rukundo rutera Imana kugirira neza abantu bayo.
Ubutumwabwiza ni inkuru nziza yo gucungurwa. Kuko Imana yarebye aho ubwoko bwayo bwari buri, yemera kubakura mu byaha byabo, kandi uku kwemera gushingiye k’urukundo rwayo. (Abefeso 1:4-5) Tukiri abanyantege nke, mugihe gikwiriye Kristo yapfiriye abanyabyaha. Birakomeye kugira ngo umuntu apfire umukiranutsi, nkanswe umunyabyaha. Icyakora byashoboka ko umuntu yakwitangira umunyangeso nziza (Abaroma 5:6-8).
Usomye mugitabo cy’Abaroma, usanga ko tutari twemewe imbere y’Imana kubera ibyaha byacu. Umujinya wayo wahishuriwe abatubaha Imana kubera kudakiranuka (Abaroma 1:18-20). Twataye Imana, Imana nayo iratureka kubera ibyaha byacu. Kandi twasobanukiwe ko twese twacumuye ntitwashyikira ubwiza bw’Imana (Abaroma 3:23) rero ntabwo twari twemerewe gushaka Imana, nta nubwo kubwacu twashoboraga gukora ibiboneye imbere y’amaso y’Imana (Abaroma 3:10-18)
Bitewe n’uku kutemerwa imbere y’Imana, kandi Imana ikaba yari iboneye cyane, byashobokaga ko yari kudukuraho twese. Imana yerekanye urukundo rwayo mu kuduha umwana wayo Yesu kristo akaba ingurane agukuraho umujinya w’Imana yari idufitiye kubera ibyaha byacu. Imana yihinduye umuntu ibanana n’abantu (Yohana 1:14), Imana izi ubu muntu bwacu, izi buri kintu cyerekeranye no kuba ikiremwamuntu, ariko yaritanze kubwe mu ishusho y’umwana wayo kugira ngo abe ingurane y’ibyaha twari twarakoze.
Nkuko Yesu yabivuze mubutumwa bwa Yohana ko nta wufite urukundo ruruta urw’umuntu upfira inshuti ze (Yohana 15:13). Kandi ibi nibyo Imana muri Kristo yakoze.
Ariko Imana kuko ari umutunzi w’imbabazi, yaduhinduranye bazima na Kristo kubwo urukundo rwinshi yadukunze, ubwo twari dupfuye tuzize ibicumuro byacu (ubuntu nibwo bwadukijije), Abefeso 2:4-5. Iki nicyo cyerekana urukundo rw’Imana muri twe: ni uko Imana yatumye Imana umwana wayo w’ikinege mu isi, kugira ndo tubone uko tubeshwaho nawe. Muri iki ni mo urukundo ruri: si uko Imana ari yo yadukunze, igatuma Umwana wayo kuba impongano y’ibyaha byacu 1 Yohana 4:9-10
Ni ibyingenzi gusobanukirwa ko urukundo rw’Imana rudukomeza , yewe nta nubwo Imana itegereza ko natwe tuyikunda kugira ngo igukunde. nubwo tutabikora yo iradukunda. Nicyo gituma tuvuga ko urukundo rw’Imana rutagira icyo rushingiyeho. Iyaba urukundo rw’Imana rufite icyo rushingiyeho twakagize icyo dukora kugira ngo turugereho. Hari ubutumwa bamwe bavuga ngo Twahanaguweho umujinya w’Imana ndetse twezwaho ibyaha byacu imbere y’Imana rero ni ngombwa ko Imana idukunda kubera ibyo . Ariko ibi ntabwo ari ubutumwa bwa Bibiliya, ubutumwa bwiza ni uko Imana yatewe n’urukundo, iza ntacyo igendeyeho kugira ngo icungure abantu bayo ibakuye mu byaha byabo.

robotstxt: allowed

filter: keep


text:
Guverineri Munyantwari Alphonse yabitangaje ubwo yifatanyaga n’abatuye mu Karere ka Karongi, mu gikorwa cy’umuganda usoza ukwezi ku Ukwakira 2016.
Yabitanganye nyuma yuko umuyobozi w’akarere ka Karongi, Ndayisaba Francois yasabaga ubufasha Guverineri Munyantwari kugira ngo ako karere kazaze ku mwanya wa mbere mu mihigo.
Agira ati “Nyakubahwa Guverineri turabizi ko ufite ubwo butwari kuko uturere tw’Amajyepfo tutahwemye kuza imbere mu gihe Iburengerazuba twabaga turi inyuma.
None nagira ngo mbisabire mudufashe Karongi yongere kugaragara imbere nk’uko byahoze.”
Guverineri yijeje uyu muyobozi ubufatanye ariko amubwira ko kuza imbere mu migiho bitoroshye kuko bisaba gutimo ibikomeye, ibyoroshye bikajya ku ruhande.
Agira ati “Nyakubahwa Muyobozi w’Akarere tuzafatanya! Niba dufite guhitamo ari ugukora ibihanitse cyangwa ibyoroshye, kuki umuntu yahitamo ibyoroshye? Niba hari imyanya kuki umuntu yahitamo iy’inyuma kandi iy’imbere ihari? Ntugire umususu turi kumwe.”
Abaturage b’Akarere ka Karongi bavuga ko bishimye nyuma yo kumva ko Guverineri Munyantwari ariwe ugiye kuyobora intara yabo; nk’uko Munganyinka Alphonse abivuga.
Agira ati “Tucyumva inkuru y’uko baduhaye Munyantwari byaradushimishije, kuko turabizi twese uburyo Intara y’Amajyepfo yagiye ikunda kuza imbere, tukumva ko n’iyacu azahindura ibintu tukaza imbere.”
Mugenzi we witwa Uwamariya Josephine agira ati “Uyu muguverineri twajyaga tumwumva tukumva ko Uturere two mu Ntara ye tuza imbere y’utundi, natwe azadufasha guhiga abandi turabyizeye.”
Mu mihigo y’umwaka wa 2015-2016, Akarere ka Karongi kaje ku mwanya wa 25 mu turere 30 tugize igihugu. Mu gihe mu mwaka wa 2014-2016 ho kari kaje ku mwanya wa 29.
Uturere tune muri turindwi tugize Intara y’Iburengerazuba, mu mihigo ya 2015-2016 twaje inyuma y’umwanya wa 20.
Akarere ka Rubavu kari ku mwanya wa 21, aka Nyabihu ku wa 23, aka Karongi ku wa 25 n’aka Rutsiro ku mwanya wa 29.
Ibitekerezo ( 3 )
Arakaza neza iwacu kumazi gusa nibubake stade kko Karongi niyo yonyine murwanda irinyuma mumyidagaduro ntakibuga cyimikino nakimwe kiri mumugi cyaba ikintoki cg foot imihanda yo muma Carrie ntikoze nibindi ntarondora ubwo imihigo tuzayesa dute?mushyiremo agatege nahubundi wapi daaa.
kubaka izina sumukino kandi ibikorwa biruta amagambo pe.munyantwari is role model!
erega ahari ubushyake byose birashoboka nidufatanya twese ntakizatuma tutesa imihigo ntakumva ko Munyentwari ariwe bireba wenyine.abishyize hamwe ntkibananira


text:
Ngoma: Inzibutso za jenoside 40 zo mu mirenge yose zigiye guhuzwa zibe 6
Mu rwego rwo gufata neza inzibutso z’abazize jenoside yakorewe Abatutsi za zikubakwa ku buryo burabye, Akarere ka Ngoma karatangaza ko inzibutso 40 z’abazize jenoside yakorewe abatutsi 1994 ziri mu mirenge 14 ikagize zigiye guhuzwa zibe esheshatu.
Kirenga Providence, Umuyobozi w’Akarere wungirije ushinzwe imibereho myiza y’abaturage ; avuga ko hari gukorwa inyigo yo kubaka inzibutso, zikarushaho kwitabwaho uko bikwiriye. Iki gikorwa kikazakorwa n’Akarere ka Ngoma, bafatanyije n’abaturage (...)
Mu rwego rwo gufata neza inzibutso z’abazize jenoside yakorewe Abatutsi za zikubakwa ku buryo burabye, Akarere ka Ngoma karatangaza ko inzibutso 40 z’abazize jenoside yakorewe abatutsi 1994 ziri mu mirenge 14 ikagize zigiye guhuzwa zibe esheshatu.
Kirenga Providence, Umuyobozi w’Akarere wungirije ushinzwe imibereho myiza y’abaturage ; avuga ko hari gukorwa inyigo yo kubaka inzibutso, zikarushaho kwitabwaho uko bikwiriye. Iki gikorwa kikazakorwa n’Akarere ka Ngoma, bafatanyije n’abaturage bazashishikarizwa kwitanga kugira ngo hubakwe inzibutso zo kuburyo burambye.
Kirenga avuga ko inzibutso 40 ziri mu karere, inyinshi wasangaga zishyinguyemo imibiri mike, akaba ariyo mpamvu bifuza kuzihuza zikava kuri zikaba esheshatu. Biteganyijwe ko Imirenge yegeranye izajya ihurizwamo imibiri y’abazize jenoside yakorewe Abatutsi 1994.
Kirenga avuga ko kuzihuriza hamwe bizatuma hakoreshwa amafaranga make yagendaga mu guhora bazisana.
Kirenga avuga ko esheshatu zizahurizwamo imibiri yose, ari urwibutso rwa Kibungo, Remera, Rukira, Mutenderi, Zaza na Rukumberi, nikaba byarangiye gukorwa bitarenze imyaka ine.
Urwibutso rwa Kibungo rwarangije gukorerwa inyigo ruzuzura rutwaye amafaranga y’u Rwanda miliyoni 99.
Ubuyobozi bw’Akarere, ngo bwizeye ko igikorwa kizagerwaho uko babyifuza, ngo kuko bizeye abaturage babo ko bazabishyiramo imbaraga mu gutanga umusanzu wo kubaka izi nzibutso.
Kanzayire Jeanne, Umuhuzabikorwa wa CNLG mu karere ka Ngoma, avuga ko iki gikorwa cyo gusana inzibutso no kuzihuza, gishyizwemo imbaraga n’ubuyobozi bw’akarere ndetse n’abaturage, ngo byagenda neza cyane.
Inzibutso zishyinguwemo imibiri myinshi y’abazize jenoside yakorewe Abatutsi mu 1994 ni urwa Rukumberi rufite imibiri 30,031, urwo mu Murenge wa Kibungo rurimo 15,711, naho imibiri ishyinguwe hirya no hino mu mirenge igize Akarere ka Ngoma ni 74,612.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Umushakashatsi David Meade akaba n’umwanditsi w’Igitabo Planet X ‑ The 2017 Arrival, yavuze ko hari umubumbe ushobora kuzagwira Isi muri Nzeri cyangwa mu Ukwakira 2017 ndetse ko bamwe mu bishoboye batangiye kwiyubakira ubuvumo bahunga ako kaga.
Ikinyamakuru Metro cyandikirwa mu Bwongereza cyavuze ko ibihuha by’uko Isi izagongwa n’ikibuye byakomeje kugenda bivugwa igihe kinini ariko ko bitigeze biba nk’uko byabaga byatangajwe.
Meade yavuze ko abatuye Isi bahejejwe mu cyeragati cyo kutabibwirwa kugira ngo badakuka imitima, yongeraho ko “Imitingito y’Isi ya buri munsi yiyongereye mu mibare no mu bukana.”
Ati “ Inkubi z’imiyaga ziriyongera haba mu bukana n’ibipimo byayo. Hari ibice bitandukanye by’Isi byatangiye kwiyasa, hari ukwiyongera kudasanzwe kw’igipimo cy’ubushyuhe bumara n’igihe kirekire.”
Avuga ko ku itariki 5 Ukwakira 2017 umubumbe X uzagerwaho n’ubwirakabiri ku buryo uwo mwijima uzatwikira Isi ndetse n’ukwezi kukazaba kuri mu gicucu.
Uyu si we wenyine wateguje iby’iki kiza kuko umuherwe w’Umunyamerika witwa Robert Vicino yavuze ko bamwe mu bakire batangiye no kubaka aho bazihisha icyo kiza kizagwirira Isi.
Hashize igihe kinini hari impuha zagiye zivugwa ko hari umubumbe utagaragara witwa Nibiru cyangwa X uri inyuma y’uwitwa Neptune, umwe mu yigize isanzure uzangiza Isi. Byavugwaga ko uzagwira Isi mu Ukuboza 2015 cyangwa se mbere yaho muri Nzeri uwo mwaka.
Hari kandi n’ Umunyamerika w’umwanditsi witwa Nancy Lieder wavugaga ko uwo mubumbe uzagwira Isi mu 2003, ariko ibyo byose ntibyigeze biba.
Ikigo cy’Abanyamerika gikora ubushakashatsi ku bumenyi bwo mu kirere n’isanzure (NASA ), kuri paji yacyo cyanditse mu mwaka wa 2012, cyavuze ko amakuru y’umubumbe wa Nibiru ahora asakara ku mbuga za Internet ari impuha, ndetse ko iyo aza kuba ari ukuri abashakashatsi mu by’ubumenyi bw’ikirere bari kuba barabibonye kera.
bahora babivuga nibakomeze babivuge kujyeza igihe bazarambirirwa ntabwoba dufite
Bahora babensha pe ariko imana niyo izi ijyihe ntimukagire ubwoba .
Murakoze rwose nishimiye imyunvire yanyu kuko musobanukiwe neza yuko bibiliya arubuhanuzi butuyobora mukuri, ntabuye rizigera risekura isi kuko Imana niyo iyirinda kugera kuherezo izatwikwa murwego rwo kuyeza tuzayigarukaho tuyibemo iteka ryose murukundo n'Amahoro nubwami budashira(daniyeli yarabisobanuye)
Ibyo byose nta kuri kurimo. kuvuga ko byavuye mu bushakashatsi ntibivuze ko uwo ari we wese yapfa kubyemera, kandi kuba umuntu ari umushakashatsi ntibivuze ko yagerageza gushuka imbaga y'abatari bake mu batuye uyu mubumbe mwiza cyane ngo bose bate ubwenge,kugera nubwo batangira no gushakisha aho bahungira.ndabizi ubu abenshi batangiye gukurwa imitima n'aya makuru atari yo na gato ! gusa icyo navuga ni uko aya ari amahimbyo y'abiyita ngo ni abanyabwenge. ibi ntibiteze kubaho na gato !nta na gato.
Bahora babeshya. Ubu se mwirengagije ko bavugaga ko mu mwaka 2000 isi izashira ? Ni bagende
erega n'uko tuvuga mukagirango sibyo ?bibria yabivuzeho,nonese ugirango har'ubundi bwihisho mw'isi uretse kwihisha muri YESU KRISTO ?bibria ivuga ko isi izejeshw'umuliro bityo ubuhungiro ni muri YESU kuko ari nta wundi agakiza kabonerwamo
Batugiriye neza ko batuzaniye Bible ntagatifu batwigishije gusoma no kwandika biduhesha kumenya ukuri.ibinyabuzima les extraterrestres tuzi nezako bibaho bo baracyashidikanya,
Guterana amagambo hagati ya Donald Trump n’Inzego z’Ubutasi bizagarukira he...
Padiri Nahimana yagiye kwishinganisha Abazungu bamutera utwatsi
Urubanza rwa Murekezi ukekwaho Jenoside rwasubitswe, hitabazwa...
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
Amerika : DONALD TRUMP ashobora kugambanirwa n’Inzego z’Iperereza
23-01-2017br>
Komite y’inzego z’Iperereza n’Umutekano muri Afurika yahuriye mu nama I Addis...
23-01-2017br>
Ibyiza dukesha ikoranabuhanga biruta kure ibibazo rishobora gutera -...
23-01-2017br>
Abanyafurika bakeneye kwihutisha ibyo bakora ngo hagerwe ku byo batashoboye...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
Ushaka gusohoka ngo winjire mu mugabane wawe?
“Abayuda baherako basanga Yosuwa i Gilugali, Kalebu mwene Yefune, Umukenazi aramubaza ati’Ntuzi icyo Uwiteka yatuvuzeho njyewe nawe, akabibwira Mose umuntu w”Imana, turi I Kadeshi y’I Barneya?...None umpe umusozi Uwiteka yavuze urya munsi….”Yosuwa 14:6,12
Muri iyi nyigisho ndaganisha ku nkuru ya Dawidi, wiberaga mu ntama nyamara yari yarasutsweho amavuta y’ubwami. Ntabwo yari aho yahamagariwe, yari muri Transit (ahantu abagenzi bo mu ndege bashobora guhagarara umwanya muto ariko atariho herezo ry’urugendo, destination).Byari ngombwa ko igihe kigera intama akazivamo. agasohoka mu ishyamba, agahura na Goliyati, akamwica, intambara zikabaho hanyuma akazinjira mu mugabane kuko amavuta yari yarasutsweho ntiyari kugenda ubusa.
Ijambo ry’Imana tubonye ritubwira ibya Kalebu, wari warahawe amasezerano n’Imana yo kuzabona umugabane mu gihugu cy’isezerano, uwo mugabane Imana ikiwumuha, ntiyahise awicaramo. Ariko igihe cyaje kugera, yibutsa ibyo Imana yamuvuzeho, asaba icyo yasezeranyijwe.
Yosefu yari yarahawe inzozi n”Imana ko ababyeyi be na bakuru be bazamupfukama imbere. Izo nzozi ntizahise zisohora, ahubwo Yosefu yanyuze mu bikomeye mbere yo kugira ngo agere ku byo yasezeranyijwe. Ariko amaherezo byarasohoye (at the end, it have come to pass). Imana yarakumenye iraguhamagara urakizwa, iza kuguha amasezerano, iguha impano, utarakoresha mu buryo bw’umwuzuro, iguha inzozi, zitarasohora, umunsi ugomba kugera ko amasezerano asohora.
Umuntu w’Imana Yobu yavuze aya magambo “ Mbese umuntu akiri mu isi ntaba afashe igihe mu ntambara…” Yob 7:1, Njya nkunda kuvuga nti iyo umuntu avutse aba afashe igihe mu ntambara, yakwakira agakiza, intambara ikarushaho, yahabwa amasezerano ikaba iyo gupfa no gukira. Ingero nawe urazizi:
Dawidi ntiyahise abona intebe y’ubwami yabwiwe, yabanje kujya mu myitozo( Training, amafunzo), amavuta yasutsweho amukoresha kwica amadubu, nawe hari training wanyuzemo, hari igihe Umwuka ajya akuzaho, hari amadubu wicaga ariko mu bwihisho, iki ni igihe ngo ujye ku mugaragaro, ugiye ku murongo w’imbere w’Urugamba(front line), ugiye guhura n’igikorwa nyacyo (the real thing), na Goliyati wawe.
Iminsi iba myinshi igahimwa n’umwe. byageze umunsi ntarengwa Dawidi yagombaga gusohoka mu ntama, Nta na kimwe cyagombaga kumukoma imbere, no kumusubiza inyuma, baba bakuru be bamubwiraga ngo ari mubiki, ngo baramuzi n’ubwirasi, bwe ngo najye mu butama bwe, ntibyari kumubuza kwinjira mu muhamagaro Imana yamuhamagariye kubera Imana.
Si njye wabikuvugira urabizi nawe uko wagiye ucibwa intege n’abantu n’ibintu bitandukanye, bavuze ko ushaka kwizamura, bavuze ko iyo mpano ufite atari iyawe, bashatse kugupyinagaza ngo ugume mu ntama, ariko urasohokamo mu Izina rya Yesu, kuko Imana ariyo ibivuze. Yozefu bamwise “Karosi”, bashaka kuniga inzozi ze, nyamara ibyo bakoze nibyo byamushyikirizaga ugusohora kw’inzozi ze. Nawe byakubayeho, hari abashatse kuyobya umuhamagaro wawe, ariko ibyo bakoze nibyo biwukugezaho.
Nkuko Kalebu yishyuje icyo yasezeranyijwe, ntibigutere isoni kwishyuza(ku reclama) Uwiteka, uti aha naha hari icyo wamvuzeho, nuko uvuge uti none mpa ibyo wansezeranyije, irabiguha.
Yesu niwe byabayeho kurusha aba twavuze mbere. Akivuka, Herode yicishije impinja ngo arashaka Yesu.( Ingabo zizapfa nawe kubwawe) Byabaye ngombwa ko bahungishiriza agahinja muri Egiputa.. Ibyo bamurwanyije byose ntibyabujije umugambi w’Imana gusohora. Yesu kimwe na Dawidi na Yozefu, banyuze mu kumenyerezwa no gutozwa, ariko gutozwa bigeraho bikarangira. Yesu yabanje kujya ajya mu rusengero akabaza ibibazo, bagatangara, yewe ,yageraho akisigarira mu rusengero ku buryo yigeze no kubwira nyina ati ntuzi ko ngomba kuguma mu nzu ya Data? Ariko Bibiliya ikatubwira ko yemeraga agasubira mu rugo akajya yumvira ababyeyi.
Igihe cyarageze, wa munsi umwe uhima iminsi myinshi uragera, Dawidi asohoka mu ntama ajya kugemurira bene se, igihe cyari cyageze. Nawe Sohoka mu izina Rya Yesu. Dawidi yaramaze iminsi yitoreza mu butayu, mu mashyamba, n’ibihuru, ubu yari aje ku mugaragaro, wenda wajyaga ubwiriza agatsinda k’abantu babiri, cyangwa bakaguha akanya gato mu byumba, ariko ubu jya kumugaragaro aho ujya kwica Goliati. Bibe bityo., Umuririmbyi yararirimbye mu rurimi rw’Icyongereza ngo “Strom is Over” bivuga ngo umuyaga w’ishuheri urarangiye, nawe urarangiye ku buzima bwawe.
Dawidi amaze kwica Goliyati ntiyahise aba umwami ako kanya, ari ko byari mu nzira, yahise yamamara hehe no mu ntama., nyuma agera ku bwami.
Haguruka ukore, Imana igusige ikwambike, nawe ukore icyo ijambo rikubwira. Fata umugabane wawe ( go to your destiny), Amen.
Adolphe MITALI.


text:
Amahirwe ashobora kuza rimwe cyangwa akaza kenshi mubuzima. Ariko mu buzima bwa gikristo bijya bikunda kuba byiza, iyo amahirwe ubonye uyabyaje umusaruro, niba ari uguhinduka, ugahinduka ukava mubyaha ubudasubira inyuma. Ibi turabishingira kubuhamya bwa Sarah Keefer, wabanje kujya yigiramo gushidikanya gukabije, ariko akaza kugera igihe yumva ko amahirwe abonye akwiye kuyabyaza umusaruro , akiyegurira Imana, akagira ubuzima buhindutse rwose.
Ubu hamya bwa Sarah Keefer, ni ubuhamya we yitangira ubwe. Inkuru y’urugendo rwe iranejeje kuyumva, kuko hari benshi babayeho bene ubwo buzima. Reka tuyikurikire mumagambo ye bwite nkuko yabitangarije cru.org.
Nakuriye mu muryango aho tutajyaga gusenga, habe no kuvuga Imana.
Twajyaga tugira iteraniro ry’abakristo bakina imikino yo gusiganwa ku ishuri ryisumbuye nigagaho, abantu bagakunda kuntumira ngo tujyane, nkumva ariko bimbangamiye. Nkibaza nti, ese ubu baramutse bansabye gusenga n’ijwi rirenga cyangwa kugira icyo ngaragaza muri bibiliya? Nabyifata mo gute!
Nafashe umwanzuro wo kutazasubirayo, ariko ubwo nari ngeze muri kaminuza ya Michigan ngiye gukina umukino wa volleyball, nibwiragako haramutse hari itsinda rimeze nk’iryaho nigaga mu mashuri yisumbuye, nari kurijyamo.
Ibyumweru bike mu gihembwe cya mbere uwo twakinanaga yantumiye nama y’abakina imikino yo gusiganwa mubikorwa nuko ndatekereza nti, aya niyo mahirwe yanjye yo kumenya Imana.Ntabwo nari nzi icyari kintegereje.
Nahasanze abantu batandukanye nabo ntigeze mpura nabo kuri kaminuza. Bari abanyakuri, kandi ibyo byarankuruye pe. Nakomeje kujya nsubirayo. Bruce (Umwe mubayobora abakina imikino yo gusiganwa mu bikorwa) yavuzeko dukwiriye kuba hamwe kuri kaminuza igihe kinini. Yavuze ku mategeko ane y’umwuka, kandi ni ubwa mbere nari numvise inkuru nziza.
Nahoraga nibwira ko kuba umukristo bisobanura gukurikira amabwiriza menshi cyane, kandi naramuka nkoze ibyiza byinshi bihagije ko nazazamurwa nkaba najya mu ijuru. Uwo munsi nize icyo Kristo yankoreye.
Ndibuka neza ko nagarutse ku mategeko ane y’umwuka nuko ndibwira nti,”Abantu ibi ntibabizi. Dukeneye kubibwira abantu.”
Iryo joro nagiye aho nararaga, ndagenzura, nuko mbitekerezaho igihe kinini. Mfata umwanzuro w’icyo nashakaga mu buzima, nuko ndasenga nsaba Kristo kuza mu bugingo bwanjye.
Mbere y’uko mba umukristo byasaga naho nari ndi mu kaga. Nashoboraga gukomeza kubibona, ariko sinari nzi uko byazaga kuba bisobanutse ndi kumwe na Kristo. Byari bimeze nko kwikingira ingabo y’umutamenwa, maze kwakira agakiza. Amaso yanjye yari afungukiye ikerekezo gishya cy’ubuzima.
Bruce yaje kuyobora umugabo wanjye, Colby, kuri nyagasani, ubu twese dukorera abakina imikino yo gusiganwa mubikorwa I Michigan.
Ubwo nari nje I Michigan, numvaga nje ku ishuri kuvura hamwe no gufasha abantu. Nyuma naje kuba umukristo, ni nkaho Imana yashatse kuvuga iti,”Wafasha abantu mubundi buryo. Ntukwiye gufasha abantu biciye mu buganga.”
Abakina imikino yo gusiganwa mu bikorwa, ni itsinda rinyotewe kuvuga ubutumwa mu makipe, muri buri siporo, muri buri gihugu, bifashishije amahuriro y’imikino kugirango buri wese abashe kumenya uwizera Yesu muri bo.
Source: www.cru.org


text:
“Ntiyavuganaga na bo atabaciriye umugani, ariko agasobanurira abigishwa be byose biherereye.” Mariko 4:34
Yesu iyo yabaga ari kwigisha yakoreshaga uburyo bwose bwatuma abo abwira bamukurikira kandi bakumva ibyo yigisha, nicyo cyatumaga akunda gucira abantu imigani. Ibi byanze bikunze byakururaga abantu bakunda inkuru kandi bikarangira bakiriye ubutumwa bwiza.
Abantu benshi bakunda uwabasetsa cyangwa akababwira inkuru zibakora ku mutima kandi koko bifite ishingiro, hari impamvu nyinshi ukwiye gushaka inkuru zagufasha gutuma abo ubwiriza ubutumwa bwiza bakomeza kugira inyota yo kumva ibyo barimo bigishwa.
Dore zimwe mu nyungu zo kunyuzamo ukaganiriza abo uri ukwigisha:
1. Bituma ijambo ry’ukuri ry’umvikanaga nk’irikomeye riryohera abaryumva kandi rinabashimishije. Abanyarwanda bavuga neza bati”ukuri kuraryana” niyo mpamvu igihe wumva ibyo ugiye kuvuga abantu bashobora kugufata ukundi no kutabyumva, ni byiza ko ushaka inkuru ijyanye n’ibyo ugiye kuvuga kugira ngo baze gusanga ibyo ubabwiye usa naho wari wamaze kubategura. Iyo turebye umuhanuzi Natani igihe yari agiye kubwira umwami Dawidi ko yakoze icyaha, ntabwo yagiye ngo ahite avuga ati” mwami kuko wakoze icyaha cyo gusambana no kwica bizakugendekera gutya….ahubwo yabanje kumubwira inkuru yatumye Dawidi yisanga yahamwe n’icyaha, bituma umusaruro umuhanuzi yari yatumwe uboneka.
2. Bituma ukuri kumvikana neza . Inkuru yatekerejweho neza ifatwa nk’imfashanyigisho ku buryo umuntu ahita abona ishusho y’ibyo urimo uvuga. Umuvugabutumwa bwiza iyo azi gutegura neza inkuru ashobora gukoresha igihe yigisha, usanga abantu batamurambirwa ahubwo bakomeza kumva bashaka kumva ibyo avuga.
3. Ntawe ushobora kwibagirwa ubutumwa nkubwo. Ubutumwa bwatanzwe mu buryo bwiza buri wese yiyumvamo ntibuva mu mutima w’uwabwumvise kuko akomeza kugenda yibuka inkuru yumvise nayo ikamwibutsa ubutumwa yumvise.
Inkuru wifuza gukoresha igihe utambutsa ubutumwa bwiza igomba kuba ifite isomo isigira uyumva, ntabwo ari ukwivugira ibyo wishakiye byose kandi igomba kuba yateguwe neza, ijyanye n’inyigisho urimo gutanga.


text:
Nyanza: Mu mihigo biteguye kuva aho bari bakajya imbere
Akarere ka Nyanza ni kamwe mu turere 30 tugize u Rwanda twakunze kurangwa no kuza mu myanya y’inyuma mu mihigo ariko ubu ubuyobozi bw’ako karere butarangaza ko muri uyu mwaka wa 2012-2013 w’imihigo biteguye guca agahigo bakava ku mwanya wa 22 bicayeho basatira umwanya wa mbere nk’uko izina ryabo ry’ubutore “ Abadahigwa†ribyemeza.
Â
Akazi ntikagikorerwa mu biro.
Muri aka karere nta n’umwe mu bakozi bako wicaye ahubwo bose bahisemo gukorera hamwe nk’ikipe aho ukora nabi bamuhwitura ndetse n’ukoze neza bakamushima bamusaba gukomereza aho.
Kuva tariki 29/01/2013 hari ibyumweru bibiri bihaye byo kumanuka bakajya aho ibikorwa bikorerwa mu baturage bagasura abayobozi bakorerayo bakabaha inama z’uburyo bakosora ibitagenda neza ari nabyo bibakururira kuza ku myanya ya nyuma mu gihe bo bavuga ko batayishimiye habe na gato.
Inkungi 4 guverinoma y’u Rwanda yihaye kugenderaho zirimo ubukungu, ubutabera, imiyoborere myiza n’imibereho myiza y’abaturage bazitayeho kurusha ibindi mu karere ka Nyanza kugira ngo barebe ko bava kuri uriya mwanya utabahesha ishema.
Mu murenge wa Kibilizi hasuwe ibiti byera imbuto ziribwa
Kuri uyu wa gatanu tariki 8/02/2013 umurenge wa Kibilizi ukaba ari umwe mu mirenge 10 igize akarere ka Nyanza niwo wari utahiwe kugerwamo n’abakozi batandukanye b’akarere ka Nyanza. Ibyo bahasuye birimo ibikorwa by’ubuhinzi –bworozi, imiturire, ibikorwa by’uburezi n’ibindi.
Iyo basuzuma ibikorwa bibanda ku mitangire ya raporo ndetse n’ibikorwa bigaragarira amaso bifite aho bihuriye n’iterambere ry’abaturage. Buri mukozi ku rwego rw’ibanze rwegereye abaturage bamushyira imbere akerekana ibyo yakoze maze ibishimwa bigashimwa ibigawa nabyo bikagawa ku mugaragaro nk’uko mu murenge wa Kibilizi byagenze kimwe n’ahandi iki gikorwa cyahereye.
Hari ababonye umugayo mu bandi
Basura umurenge wa Kibilizi bishimiye byinshi byakozwe ariko bagaya by’umwihariko ubuyobozi bw’akagali ka Rwotso ndetse n’umuyobozi ushinzwe uburezi muri uwo murenge ariwe Nzaramba Jean Damascene kuba raporo zabo ntaho zihuriye n’ibyo bakora bigaragarira amaso.
Nzaramba Jean Damascene ushinzwe uburezi mu murenge wa Kibilizi yagawe kuba ibigo by’amashuli biri mu nshingano ze atabisura akaba yaratereye agati mu ryinyo.
Bamwe mu bamunenze babivuze batya: “Birababaje kuba hari ibigo by’amashuli biheruka gusurwa n’umukozi ushinzwe uburezi mu kwa gatanu k’umwaka ushize wa 2012â€
Ikindi yanenzwe n’uko hari ubwo yigeze gufata abana bataye ishuli muri uwo murenge akabafungira mu biro bye kandi atari cyo gisubizo. Ababyeyi babo bana bari batawe muri yombi bagiye bahabasanga babagemuriye mu gihe bari bagitegereje ko uwo muyobozi yaca inkoni izamba
Amakosa y’uyu muyobozi ashobora kuzagira ibyo adindiza mu mihigo akarere ka Nyanza kiyemeje kugeraho mu rwego rw’uburezi ashinzwe mu murenge wa Kibilizi nk’uko byatagajwe na Nkurikiyumukiza Jean Marie umwe mu bari bagize itsinda ryasuzumye ibikorwa by’uwo muyobozi.
Icyakora nta kujijinganya Nzaramba Jean Damascene watunzwe agatotsi yasabye imbabazi mu ruhame yemera ko amakosa yose yaguyemo atazayasubira ukundi kugira ngo ataba igitotsi mu byo akarere ka Nyanza kiyemeje kugeraho mu mihigo.
Umuyobozi w’Umurenge yatanze icyizere
Kayigambire Theophile uyobora umurenge wa Kibilizi  yasezeranyije ubuyobozi bw’akarere ka Nyanza ko agiye gufatanya nabo bari kumwe ku rwego rw’umurenge hagakosorwa ibitagenda neza.
Ku ruhande rwa Kayijuka John umunyamabanga Nshingwabikorwa w’Akarere ka Nyanza akaba ari nawe wari uyoboye iryo tsinda ryasuye umurenge wa Kibilizi yavuze ko intego bafite ari ukwegukana umwanya wa mbere mu mihigo y’umwaka wa 2012-2013.
Yagize ati: “ Nkurikije ibikorwa dufite n’uburyo turi gukorera hamwe nk’ikipe umwanya wa mbere hari icyizere ko twawegukana kuko abishyize hamwe nta kibananiraâ€
Uyu muyobozi yahamagariye buri mukozi w’ akarere ka Nyanza mu rwego rwe gukora nk’uwikorera kugira ngo iyo ntego bafite yo kuzesa imihigo izagerweho.
Iri suzuma ry’ibikorwa akarere ka Nyanza kari gukorera imirenge ikagize rizakurikirwaho n’iryo ku Ntara y’Amajyepfo maze naryo risozwe nirizakorwa na Minisiteri y’ubutegetsi bw’igihugu ikaba ari nayo izatanga amanota ikurikije uko uturere twarushanyijwe mu kwesa imihigo y’umwaka wa 2012-2013.


text:
Ntiwavuga ko ukunda Imana, wanga mwene So. Alice Rugerindinda
“ Umuntu navuga ati “ Nkunda Imana” akanga mwene Se aba ari umunyabinyoma, kuko udakunda mwene Se yabonye atabasha gukunda Imana atabonye » 1 Yohana 4 : 20
“ Naho uwanga mwene Se ari mu mwijima kandi agendera mu mwijima, ntazi aho ajya kuko umwijima wamuhumye.” 1 yohana 2:11
Ijambo ry’Imana ni indorerwamo umuntu yireberamo , akamenya niba koko akwiriye kwinjira mu bwami bw’Imana.
Mu buzima busanzwe uretse ku bantu bake nabo twavuga ko badasanzwe, sinkunze kumva umuntu uvuga ko yanga Imana. Tubiririmba ahantu hose ko dukunda Imana, ariko ijambo ry’Imana rizanywe no kutuvuguruza ngo turabeshya ntidukunda Imana, kandi ngo ikimenyetso cy’uko twaba turi abanyabinyoma , nuko twanga abavandimwe bacu cyangwa se bene Data! Imana itugenderere
Ikibi noneho gikomeye, si uko twaba abanyabinyoma, ahubwo Bibiliya itwita n’abicanyi niba dufite inzangano muri twe. Uzarebe iyo umuntu yanga undi, aba yumva yapfa bakamuhamba ntazongere no kumubona mu maso ye, iyo agize ibyago , ntacyo biba bitwaye, mbese aba amwifuriza ibibi gusa. Urumva rero ko umuntu ufite umutima umeze utyo , ntashobora kuzabona Imana, ndetse aramutse anapfuye nta juru yabona.
“ Umuntu wese wanga mwene Se ni umwicanyi, kandi muzi yuko ari nta mwicanyi ufite ubugingo buhoraho muri we” . 1 Yohana 3:15
Mu rwego rwo kunoza imibanire yawe, yanjye n’Imana, nifuzagako twafata umwanya wo kwitekerezaho! Mbese ngira abantu nanga? Ibijyanye n’abakwanga byo , niba nta ruhare ubifitemo, byihorere utegereze Imana ubwo ifite uko izabigenza.
Nk’umuntu ushaka kujya mu ijuru wari ukwiriye gusengera umutima wera uzira inzangano.
Ujya kumva ukumva rwose umuntu w’umukristo avuga ngo uriya muntu ndamwanga cyane, bakaba babana mu murimo w’Imana ariko aho umwe aciye undi yahanyuza umuriro, kugeza n’aho umwe adashobora no gusuhuza undi, ariko agakomeza akaririmba ko azajya mu ijuru, ko atazibagirwa igihe yakizwaga! Ndahamya neza ko Yesu atatura muri uwo mutima. Yesu adusure kandi adushoboze kureka inzangano , aduhe imbaraga zo kunesha. Ibihe byiza.
Alice


text:
Rwanda | Nyamasheke: Ubuyobozi bwa Sacco Cyato burasaba ubufasha mu kubona inyoroshyangendo
Mu muhango wo gutaha inyubako ya koperative yo kubitsa no kugurizanya y’umurenge wa Cyato (umurenge sacco cyato) wabaye kuwa 28/03/2012, ubuyobozi bw’iyi koperative bwagaragaje ko gukora ingendo bajya kuri banki bakorana bitaborohera kuko iri kure kandi n’agace batuyemo bikaba bitoroshye kukagenda.
Perezida wa koperative yo kubitsa no kugurizanya y’umurenge wa Cyato, Nshimiyimana Jean Pierre, yavuze ko nta modoka cyangwa moto ziba ku cyato, bakaba bagomba gukodesha ibyo mu murenge wa kanjongo ari naho habarizwa banki y’abaturage bakorana nayo mu rwego rwo gucunga neza umutungo wa rubanda.
Uyu muyobozi yongeyeho ko ngo ibi bituma bishyura amafaranga menshi kuko baba bazikuye kure, dore ko kuva ku cyato ugana i kanjongo hari iyi banki y’abaturage habarurwa ibirometero 58.
Nshimiyimana yasabye abitabiriye uyu muhango ko babafasha mu gukora ubuvugizi iyi koperative ikabonerwa ikinyabiziga kizajya kiyifasha mu gukora izi ngendo bikazatuma amafaranga yabigendagaho agabanuka.


text:
Karoti ni imboga zikunze gutekwa zivanze n’izindi mboga ariko ubu ni uburyo zatekwa ziri zonyine.
Ibikoresho
Karoti 1 kg
Amavuta ya beurre ikiyiko 1 kinini. Cyangwa blueband
Ibitunguru 1, cy’umweru
Maggi 1
Amata ½ l
Uko bikorwa
Fata karoti uzikatemo kabiri
Camo uduce tune ( tubiri duhagaze na tubiri dutambitse)
Karanga ibitunguru ukoreshe amavuta ya beure.
Shyiramo karoti
Shyiramo maggi
Shyiramo amata make.
Tegereza bibanze bibire
Ushobora ku bigabura ku muceri cyangwa ibirayi.
Karoti itekanye n’amata.
Karoti ni imboga zikunze gutekwa zivanze n’izindi mboga ariko ubu ni uburyo zatekwa ziri zonyine.
Labels: guteka, ifunguro ry'ingenzi, igikoni


text:
Abaturage b’umudugudu wa Gikangaga, akagari ka Gasovu mu murenge wa Karambi,mu karere ka Nyamasheke,barashinja umukuru w’umudugudu wabo, Hakizamungu Télésphore guhindagura ibyiciro by’ubudehe bari bemereje mu ruhame, yarangiza we akishyira mu cyiciro cya mbere.
Aba baturage barasaba ko ubuyobozi bumukuriye gukurikirana aya makuru,agafatirwa ibihano.
Iki ni kimwe mu bibazo abaturage basanganije intumwa za rubanda zabagendereye mu minsi mike ishize, nubwo batavuga icyiciro we bari bamushyizemo, ngo bamaze gutaha, batangira kumva ko bari mu cyiciro cya 3,nyamara uwo muyobozi we ngo yahise yishyira mu cya mbere, bayoberwa ibyo ari byo.
Ubwo umuturage umwe yahagurukaga ngo abaze icyo kibazo abadepite, uyu muyobozi na we wari waje mu nama,ngo yahise ahaguruka baramubura, kuko n’umunyamakuru w’Imvaho Nshya yamuhamagaje ngo ayisobanurire aya makuru bakavuga ko bamubuze kandi yari ahari.
Ndimurukundo Vianney umwe mu baturage bavuga ko barenganye yagize ati’’ Nkanjye numva ngo hari abo bafatanije barongera barabihindagura banshyira mu cya gatatu kandi abaturage bari banshyize mu cyiciro cya mbere,none yumvise mbajije ikibazo ahita abura, n’ubu ngiye kumushaka ndamubura ngo asobanure imbere y’aba bashyitsi ibyo bintu tumenye amakuru yabyo y’ukuri kuko turahangayitse cyane.’’
Nyirashyirambere Vestine na we utuye muri uyu mugudu yabwiye Imvaho Nshya ati’’ ni byo nanjye bari banshyize mu cyiro cya mbere kubera ko umugabo wanjye afite ubumuga bwo mu mutwe kandi nta kintu na kimwe twifashijeho ariko nyuma numvise ko uriya muyobozi yabihindaguye akanshyira mu cya 3 kandi we ngo ari mu cya mbere.”
Umunyamabanga nshingwabikorwa w’uyu murenge Nkundabarama Jean Claude ntiyemeza cyangwa ngo ahakane aya makuru,akavuga ko agiye gukurikirana ngo amenye koko niba uyu muyobozi ari mu cyiciro cya mbere,amenye n’ukuntu yakigezemo bitemerejwe mu ruhame.
Yongeyeho ko umuturage wese utishimiye icyiciro arimo azajya ku murenge agatanga ikibazo cye, ibyo bindi bavuga ko bimeze nk’amatiku akaba ngo agiye kubikurikirana akamenya ukuri kwabyo.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
1.Umunaniro
Umunaniro ukabije kandi udafite ikindi kintu kigaragara cyaba cyawuteye ni kimwe mu bimenyetso by’uko waba warasamye ibi bivugwa na muganga Gil Gross, umwarimu w’ibijyanye n’indwara z’abagore muri Kaminuza y’iby’ubuvuzi muri Leta ya Washington. Inzobere mu by’ubuzima bw’abagore yitwa Donnica Moore ikomeza igira iti "Wikoresha imiti irimo caffeine wivura umunaniro niba utekereza ko waba utwite, ahubwo gerageza kwita ku mubiri wawe, ufate umwanya wo kuruhuka uhagije”.
2. Guhurwa ibiryo bimwe na bimwe
Kubura ubushake bwo kurya na byo ni kimwe mu bimenyetso byerekana ko waba warasamye. Ibi bikaba bishora kuba biterwa n’umusemburo witwa human chorionic gonadothropin, uyu ukaba ari wo musemburo wa mbere ukorwa n’urusoro, utangira gukorwa mu cyumweru cya mbere isama ribaye.
3. Kugira allergie ku mpumpuro
Kwitsamura no kugira izindi allergie mu gihe wumvise impumpuro ikomotse ku bintu byaba bihumura cyangwa binuka utari ubisanganywe na byo ni ikimwe mu bimenyetso by’uko waba warasamye. Ibi na byo biterwa n’izamuka ryinshi ry’imisemburo. Ni byiza ko wakwirinda izi mpumpuro niba ubishoboye, cyane cyane ukirinda imyotsi y’itabi kuko yo ari mibi kuri wowe ndetse no ku mwana wawe.
4. Kugira isesemi ndetse no kuruka
Kugira isesemi ndetse no kuruka na byo ni ikimenyetso kiranga umugore wasamye na byo biterwa n’ubwiyongere bw’imisemburo irekurwa mu gihe umugore atwite. Ibi bimenyetso bikaba birangirana n’icyumweru cya 12. Abagore benshi bakunda kwanga kurya kubera kugira isesemi, ibi ni bibi kuko bishobora gutuma yiyongera kubera amavitamini agufasha mu gihe utwite uba wafashe, ni byiza rero kurya ducye ariko ukadufata buri kanya uko wumva ubishaka.
5. Kubyimba no kuribwa amabere
Impinduka zishobora kuba ku mabere yawe nko kukurya no kubyimba na cyo ni ikimenyetso gishobora kukwereka ko waba warasamye. Niba amabere yawe akurya, ni byiza kwambara akayafata kuko gatuma aguma hamwe.
6. Gushaka gusoba/kwihagarika buri kanya
Mu minsi ya mbere nyababyeyi itangira gukura, noneho ikabyiga uruhago rw’inkari, bityo umugore akumva ashaka kujya gusoba buri kanya. Ibi ngo birangirana n’igihembwe cya mbere ariko bikagaruka mu gihembwe cya gatatu kuko nyababyeyi iba yarakuze cyane kandi n’umutwe w’umwana ukaba uba wegamiye uruhago rw’inkari. Ibi nta cyo wakora ngo ubyirinde; icyo ugomba kumenya ni uko ari byiza kujya gusoba mbere y’uko uryama bityo bizakurinda kubyuka kenshi mu ijoro.
7. Kunanirwa guhumeka by’akanya gato
Abagore benshi iyo bagisama inda ya mbere bakunda kugira ikibazo cyo kubura umwuka by’akanya gato. Ibi bikaba biterwa n’uko baba bagomba guhumeka aha babiri. Ni byiza kuganira na muganga igihe unanirwa guhumeka kandi nta kintu kivunanye uri gukora, mu gihe ufite ububabare cyangwa mu gihe ubura umwuka iyo uryamye ugaramye.
8. Impinduka ziza ku mubiri inyuma
Igihe ucyeka ko wasamye kubera ko wakoze imibonano mpuzabitsina idakingiye, ni byiza ko wajya kureba muganga kugira ngo agusuzume kuko hari impinduka ziba ku mubiri iyo umuntu atwite. Aha twavuga nko guhindura ibara kw’inda ibyara ndetse no korohera kw’inkondo y’umura.
Ibi bimenyetso byose tumaze kuvuga haruguru aha bigira agaciro iyo ubifite kandi warakoze imibonano mpuzabitsina idakingiye uri mu gihe cy’uburumbuke, ukaba kandi warabuze imihango. Niba ufite ibi bimenyetso, ukaba muri wowe munva nta nda waba ufite, ni byiza kunyarukira kwa muganga kuko bino bimenyetso bishobora guterwa n’izindi ndwara.
Inkuru dukesha Umuganga.com


text:
Mu ntangiriro za Nyakanga 2016 ni bwo Leta y’u Rwanda yatangiye kwimura abaturage batuye mu birwa bya Mazane na Sharita batuzwa mu Mudugudu w’Icyitegererezo mu Kagari ka Batima mu Murenge wa Rweru.
Mu mpamvu zituma bimurwa harimo no kubafasha kugerwaho n’ibikorwa remezo birimo n’amashuri.
Nubwo aho batujwe hari n’amashuri, kuva bimurwa kugeza ubu hari abana usanga bazerera batarasubira ku ishuri.
Mukasine Agnes ni umwe mu babyeyi bavuga impamvu abana babo batiga biterwa n’ubukene.
Agira ati “Mfite abana bane, impamvu batiga ni uko nta mikoro mfite yo kubagurira ibikoresho by’ishuri birimo inkweto ndetse n’amakayi”.
Gusa, uwitwa Baramvuga Celestin we avuga ko kuba bamwe m ubabyeyi batitabira gushyira abana babo mu ishuri bituruka ku myumvire ikiri hafi.
Ati “Ibi byatangiye tukiba no kirwa aho abana bamwe bakurikiraga ababyeyi mu mazi bajyaga kuroba, ugasanga abo babyeyi batabahwitura ngo bajye mu ishuri”.
Ntibaziyandemye Jean Claude w’imyaka 15 yacikirije ishuri mu mwaka wa mbere w’amashuri abanza.
Agira ati “Njye mbana n’umukecuru utishoboye, nayuye mu ishuri kugira ngo njye mbasha kumushakira icyo kurya. None kuba twarageze aha ndashaka kureba uburyo nasubirayo kuko basigaye baduha ibidutunga”.
Umuyobozi w’Akarere ka Bugesera Wungirije ushinzwe Imibereho Myiza, Uwiragiye Pricille, yamera ko hari abana koko bo muri uwo mudugudu batiga ariko akavuga ko bagifatiye ingamba.
Ati “Tugiye kwihutira gushyira abo bana mu ishuri, ababuze ibikoresho bakabihabwa”.
Imiryango 104 kuri 400 ni yo ku ikubitiro yimuwe mu birwa bya Mazane na Sharita.


text:
Wari uzi ko habaho ibyaha byo mu maraso. Felicite Nzohabonayo
Ibyaha byo mu maraso ( urwango, intonganya, ishari, uburakari, ….)
Ni iki gituma ubona agatotsi kari mu jisho rya mwene So, ariko ntiwite ku mugogo uri mu jisho ryawe? ( Matayo 7:3)
Umwanditsi Roy HESSION w’igitabo LE CHEMIN DU CALVAIRE aragira ati: “agatotsi kari mu jisho rya mugenzi wawe, ni ikosa uba umubonaho. Gashobora kuba ari imyifatire mibi cyangwa ikintu runaka aba yagukoreye kitagushimisha.»
Arakomeza ati : « agatotsi kari mu jisho rya mugenzi wawe kaguhagurukiriza umujinya, kunegura, urwango, gutinya, n’ibindi” Umujinya ni umugogo; kunegura n’umugogo; gutongana ni umugogo, kutababarira ni umugogo. Ibyo byose byica icyerekezo cyacu ntidushobore kugera ku gihagararo cya Kristo. Noneho se, iyo turi kuvuga ukuntu uwo muntu twabonyeho agatotsi atugoye, aturemerera, natwe dufite uwo mugogo mu jisho ryacu cyangwa se mu mutima ni nde mpumyi ? ni nde muzima?
Imana yemera ko ubana n’umuntu utakworohereza na gato. Ashobora kuba ari umufasha wawe, umugabo wawe, umwana wawe, umukoresha wawe, umukozi, umubanyi cyangwa uwo muva inda imwe.
Ikibazo ntigihagaze kubyo agukorera; Ikibazo kiri ku buryo witwara imbere y’ibyabaye cyangwa se ku myifatire yawe, ukuntu uhangana nabyo.. ,Kuberako imyanda iba muri kamere, ihita ijya ahagaragara, wowe ukanga kwemera ko nawe ufite umugogo ahubwo ukirwanirira mu buryo ubu cyangwa buriya kugirango uwo muntu ahinduke, ariko bikanga bikananirana.
I. UBUHAMYA
Mu myaka ishize nari mfite umukozi mu rugo . Iteka ndi ku kazi , ntekereje ko nintaha nza gusanga atarakubura mu nzu, atari buhishirize kw’isaha ku buryo abana baza gucyererwa gusubira kw’ishuri, nahitaga mpinduka kandi ntaragera mu rugo. Ubwo mpageze, natangiriraga kw’irembo mvuga nabi, ntongana, mwereka amafuti ye, mubwira ko amafranga ye yuko kwezi tuzayagabana, n’ibindi bigambo byo kumufata nabi. Uwo nkamwirukana , nkazana undi ukora ibiruta ibyo uwambere. Ngeza igihe mbura abakozi neza, neza, abakozi bakambwirana kubera iyo nyifato yanjye mbura umukozi pe!
Nashatse Imana cyane kugirango menye igituma ari nta mukozi ushobora kumara kabiri mu rugo. Ijambo ry’Imana ryambwiye ko umukozi wo mu rugo ari umuntu nkanjye kandi ko kutamugira ari jye binaniza ndetse bigahagarika n’ indi mirimo yose. Imana ikomeza kungaragariza ko kamere yanjye ariyo ituma mbana nabi n’abantu, ko ndwaye kandi indwara yanjye ikaba ifite amashami menshi : umujinya, urwango rw’ubusa, gutongana, kuvuga nabi, agasuzuguro, n’ibindi…..
Maze kubimenya narasenze Imana ihindura byinshi mu bugingo bwanjye. Muri iki gice cya gatatu, twavuze ku byerekeye, ibyo mu maraso, mu muntu habamwo ibibi byinshi. Kugirango ubimenye, uhindura uburyo bwo gusenga. Ubanza kwemera ko hari icyo Imana iri kukubwira. Ko hari imyifatire yo guhindura. . Uhita usobanuza Imana umwanda iri kukwereka.
Umaze kuwubona, wa mwanditsi Roy Hession aragira ati: Ntibihagije kujyana imbere y’Imana imyifatire yacu mibi tuyisaba imbabazi kandi tutemera ko ingeso ya wawundi utunaniza iba ivuye ku bushake bw’Imana, kugira ngo bitugirire umumaro wo kwibonaho imyanda. Si we mubi, ni njye wo kwemera ko ndwaye, kandi gukira kwanjye Imana igukoreramo nawe agatabarwa.
Fata icyemezo niba ubona uzengurutswe n’abantu bakunaniza, nubwo turiya dutotsi tumeze kuriya, ariko menya ko muri wowe harimo imigogo. Sengera imigogo ahari Imana iragira ngo uhindukire wirebe. Niba unesha nabwo ihangane ube ikiraro ingeso zawe zirimo agakiza no kwihangana zizatuma uriya yihana. Komera Yesu aguhe umugisha.


text:
Kutubahiriza amabwiriza y’ibyapa mu muhanda bifatwa nk’ubugizi bwa nabi – Police
Polisi y’Igihugu yongeye gushimangira ko gutwara ikinyabiziga umuntu atubahiriza amabwiriza n’ibyapa biri mu mihanda, bifatwa nk’ubugizi bwa nabi.
Byatangarijwe mu kiganiro abayobozi bayo bagiranye n’abanyamakuru kuri uyu wa mbere tariki 02 Mutarama 2017.
Ikiganiro cyari kigamije kugaragaza uko umutekano muri rusange wari wifashe mu gihugu, mu gihe cy’iminsi mikuru abanyarwanda bavuyemo.
Komiseri wa Polisi uyobora ishami rishinzwe umutekano mu mihanda, CP George Rumanzi muri iki kiganiro yagarutse ku iraswa ry’amamodoka abiri ryabaye mu mpera z’umwaka wa 2016.
Yavuze ko kuba harakoreshejwe imbaraga kugira ngo izo modoka zihagarikwe bitahubukiwe, ahubwo byari bikwiye mu rwego rwo gukumira ibyago bikomeye abazitwaye bashoboraga guteza.
Yagize Yagize ati "Turatanga ubutumwa ku batwara ibinyabiziga bwo kubahiriza ibyapa n’amabwiriza yo mu muhanda aho babisanga hose n’aho biri ngombwa.
Niba usanze umuhanda wafunzwe umenye ko ari ku bw’umutekano wawe n’uwabandi. Utabyubahirije bifatwa nk’ubugizi bwa nabi".
CP Rumanzi yagarutse ku kibazo kibajijwe cyane, aho benshi bibajije niba gukoresha intwaro ari ihame ku basuzuguye ibyapa n’amabwiriza mu muhanda .
Yagisubije agira ati” Ntabwo hakoreshejwe intwaro nko guhubuka, ahubwo bwari bwo buryo busigaye bwo kwitabazwa.
Iyo modoka itazwi icyo yari yikoreye n’icyo uyitwaye agamije, yagombaga guhagarikwa ku ngufu."
Komiseri Rumanzi yatangaje ko muri iki gihe cy’iminsi mikuru isoza umwaka umutekano muri rusange wagenze neza, n’ubwo impanuka zahitanye abantu umunani, zigakomeretsa batandatu.
Ugereranyije n’Umwaka wa 2015, Komiseri wa Polisi ushinzwe Ubugenzacyaha, ACP Morris Muligo yatangaje ko muri uyu mwaka wa 2016 ibyaha byagabanutseho 12%, akaba ari ikintu cyo kwishimira.
Yanavuze ko mu mpera z’umwaka wa 2016, hagaragaye cyane ibyaha byo gukoresha ibiyobyabwenge , aho kuva ku tariki 22 Ukuboza hafashwe abantu 22 kubera gukoresha ibiyobyabwenge.
Ibitekerezo ( 3 )
Iyo mvugo nawe ukoresheje ntabwo ari nziza na gato, biragaragara ko nawe ufite aho ubogamiye kandi ko uzi ukuri, ubwira abantu n’umujinya mwinshi ngo nibagende bajye kwiga amategeko y’umuhanda ubona ko abantu ari injiji ko ari wowe uzi ubwenge wowe amategeko wayigiye he ? Kugirango uzadufashe kuyasobanukirwa, icyo nakubwira ni uko ntagahora bahanze kandi turi mugihugu kigendera ku mategeko rule of law bitandukanye ko nta institution iri hejuru yayo cyangwa umuntu kugiti rule by law niba ariko abantu batekereza baba bibeshya murakoze
Abantu batwara ibinyabiziga mu mugi wa kigali nibo batazi amategeko y’umuhanda abandi bo bakaba bayazi, who ndumva ari ugushaka kwikuraho icyaha kuko umuntu were wica amategeko y’umuhanda igihano ntabwo ari ugukubitwa amasasu , kiriya ni icyaha gito , kandi na police ntabwo igaragaza ko yari isanzwe imufiteho amakuru ko ari umugizi wa nabi, ibyo nta gushidikanya ko intwari hakoreshejwe mu buryo bunyuranije n’amategeko bityo icyaha ni gatozi uwagikoze agomba kugezwa imbere y’ubutabera akabihanirwa kandi yaba umwere akarekurwa bikava mu magambo no kwitana ba mwana murakoze
Ndagirango nbanze nihanganishe umuryango wuyu nyakwigendera nzamwita kuba twamubuze birababaje ariko nagirango tugaruke kubyerekeye abantu batwara Imodoka mumugi wa kigali nkaho batazi amategeko agenga imihanda mbere na mbere kirazira gutwara imodoka wanyoye,ikindi kuki yabonye barier ntahagarare? Ikindi urenga barier ugashaka kugonga umupolisi wunvako atari amakosa? Mubihugu byinaha I burayi tuba iyo bigenze gutyo barakurasa ,soit wafatwa bakagufunga ntiwongera gutunga driving licence, icyo gihe ujya muri court.kandi ikibazo cyabashoferi murasuzugura.nabonye uburyo police itukwa nicaye mumodoka agahinda karanyica.mwige amategeko yumuhanda please


text:
EUCL itangaje ibi mu gihe hari hashize iminsi igera kuri ine, bamwe mu bafatabuguzi bayo barara mu kizima abandi bo serivisi bakoraga zarahagaze kubera kubura uko bagura umuriro.
Mu itangazo EUCL yashyize ahagaragara mu gitondo cyo kuri uyu wa 05 Mutarama 2017, rivuga ko noneho kuri ubu abashaka umuriro bajya kuwugura nkuko bisanzwe.
Bashobora kuwugura bakoresheje MTN Mobile Money, Tigo Cash, Airtel Money, Mobile Banking cyangwa se bakajya no kuwugura ku bandi bantu bawugurisha.
EUCL ikomeza ivuga ko iri gukurikiranira hafi ubwo buryo. Ikanaheraho yisegura kubaba barahuye n’ikibazo cyo kubura umuriro w’amashanyarazi.
Abafatabuguzi batandukanye ba EUCL batangaza ko kubura uko bagura umuriro w’amashanyarazi byatumye hari byinshi byangirika kuburyo hari n’abari batangiye guhomba.
Umucuruzi ufite "Salon de Coiffure" utuye i Kinyinya mu Karere ka Gasabo, avuga ko kubura amashanyarazi byatumye ahomba.
Agira ati "Ubu maze guhomba amafaranga atari munsi y’ibihumbi 60 (RWf) mu minsi itatu."
Abandi bantu batandukanye bahamya ko kubura uko bagura amashanyarazi byatumye hari indi mirimo yo mu rugo yangirika; nkuko umubyeyi wo mu mujyi wa Kigali wari ku murongo, (tariki ya 04 Mutarama 2017) ategereje kugura umuriro, abivuga.
Agira ati "Ubu nta muntu ucyambara umwenda uteye ipasi,...mbese imirimo hafi ya yose yahagaze, turi mu mwijima."
Ku wa gatatu tariki ya 04 Mutarama 2017, nibwo hagaragaye imirongo miremire y’abantu bari gushaka umuriro kuri bamwe mu bawugurisha, EUCL yari yatangarije abafatabuguzi bayo ko babafasha.
Bamaraga amasaha n’amasaha bategereje bamwe bakawubona abandi bakawubura kubera ko ikoranabuhanga rikoreshwa mu kugura umuriro ryakoraga buhoro ubundi rikanahagarara.
Abenshi wabonaga binuba, bibaza uburyo iminsi ishobora gushira ari itatu, batabona uko bagura umuriro kandi bawukeneye.
Ibitekerezo ( 3 )
Ahwiii
Iyi in inkuru nziza pee
Muraho,
murakoze kutugezaho ayo amakuru. None byari byatewe ni iki?
Mubambarize, naguze umuriro wa 2000 F nsinawubona kandi amafaranga yavuye kuri telephone.
Ndabaza icyo EUCL igenderaho mukongerera ama unites kuri bamwe abandi ugasanga ntacyahindutse.Bishoboka bite ko abantu ubona bari mukigero kimwe umwe ajya kugura umuriro bakamuha ama unites menshi undi bakamuha make.Urugero: umwe agura uwa 1000 frw bakamuha ama unites icyenda arenga undi bakamuha ane.


text:
Urwenya: Umubyeyi Ahana Umukobwa we
Umubyeyi Ahana Umukobwa we
Umukobwa wari ukuze ariko atarakunze gukundana n'abasore, yakundanye bwa mbere n'umusore biramucanga yegera mama we ngo amugire inama uko azabyitwaramo.
Mama we ati “ni byiza mwana wanjye wenda wampa umukwe mwembi mukampa umwuzukuru. Dore rero uramenye nimuba muri kumwe uzabona atangiye kugukoraho, agusome wumve ni byiza, agukore ku mabere wumve birakurenze, aho nawe ntuzabe umwana utazamwangira agahita yigendera.
Uramenye ariko natangira kugukuriramo imyenda uzamwangire, kuko yahita akujya hejuru ugasanga ugayishije umuryango wacu.”
Ni uko hashize iminsi wa mukobwa yegera mama we ngo amubarire uko byagenze! Aratangira ati mawe rwose abakuru muba muri bakuru ibyo wambwiye niko byagenze neza neza ariko nanjye sinabaye umwana nazirikanye ibyo wambwiye!
Koko yaratangiye mbona atangiye kunkorakora nkumva ngize isoni ariko nkumva ni byiza, ankora ku mabere numva birarenze, aransomagura numva sinzi uko mbaye!
Nk'uko wari wabimbwiye rero yagiye kunkuramo imyenda nibuka ibyo wambwiye mpita nyikuriramo bwangu ngo hato atanjijisha akayikuramo. Ako kanya mbona atangiye gushaka kunjya hejuru nibuka ibyo wambwiye ndamushuka mba arinjye mujya hejuru aho kugirango ngahishe umuryango wacu ndamureka agayisha umuryango we!
Shyiraho Igitekerezo!
Subscribe to: Post Comments (Atom)


text:
sam.
11
juin
2011
ISOMO RYA MBERE IMYAKA Y’IGlHARWE
Ibaruwa ya kabiri Mutagatifu Pawulo Intumwa yandikiye Abanyakorinti (2 Kor 6, 1-10)
Bavandimwe, 1ubwo turi abafasha b’Imana, turabashishikariza kudapfusha ubusa ubuntu bwayo. 2Kuko ubwayo yivugira iti « Mu gihe gikwiye numvise isengesho ryawe ; no ku munsi w’uburokorwe naragutabaye. » Ngiki rero koko igihe gikwiye; nguyu koko umunsi w’uburokorwe. 3Nta we rero dushaka guhungabanya, kugira ngo ubutumwa bwacu butagira amakemwa. 4Ahubwo twihatira kugaragaza muri byose ko turi abagaragu b’Imana, turihangana bihagije, ari mu magorwa, mu mage no mu ishavu, 5ari mu ikubitwa, mu buroko no mu midugararo, ari mu minaniro, mu kutagoheka no mu isonza ; 6tukitabaza ubuziranenge n’ubuhanga, ubwiyumanganye n’ubugwaneza muri Roho Mutagatifu ; dukoresha urukundo rutaryarya, 7ijambo ry’ukuri n’ububasha bw’Imana ; turwanisha intwaro z’ubutungane zo mu kuboko kw’iburyo n’ibumoso. 8Rimwe turubahwa, ubundi tugasuzugurwa ; baradusebya, ubundi bakadushimagiza. Batwita ababeshyi kandi tuvugisha ukuri. 9Dusa nk’intamenyekana kandi tuzwi neza. Dufatwa nk’indembe kandi turi bazima. Baraduhana, ariko ntibageze aho kutwica. 10Turashavuzwa, nyamara duhora twishimye. Turi abakene, nyamara dukungahaza benshi. Batugize abinazi kandi ari twe dutunze byose !
ZABURI (Zab 98 (97),1, 2-3ab, 3cd-4)
Inyik/ Uhoraho yagaragaje ugutsinda kwe.
Nimuririmbire Uhoraho indirimbo nshya,
Kuko yakoze ibintu by’ agatangaza ;
idyo ye, ukuboko kwe k’ubutagatifu,
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibulse ubuntu bwe n’ubudahemuka bwe,
agirira inzu ya Israheli.
Imipaka yose y’isi,
yabonye ugutsinda kw’Imana yacu.
Nimusingize Uhoraho ku isi hose,
nimuvuze impundu kandi muririmbe.
IBANGONDIRIMBO RIBANZIRIZA IVANJILI (Zab 119 (118), 105)
Alleluya Alleluya.
Nyagasani, ijambo ryawe rimurikira intambwe zacu,
rikaboneshereza inzira zacu.
Alleluya.
IVANJILI
+ Matayo (Mt 5, 38-42)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 38« Mwumvise ko byavuzwe ngo ‘Ijisho rihorerwe ijisho, iryinyo rihorerwe irindi’. 39Jyeweho mbabwiye kudashyamirana n’umugiranabi ; ahubwo nihagira ugukubita urushyi mu musaya w’iburyo, mutegeze n’uwundi. 40Nihagira ushaka kukuburanya ngo agutware ikanzu yawe, mwegurire n’igishura cyawe. 41Nihagira uguhatira gutera intambwe igihumbi, muterane ibihumbi bibiri. 42Ugusabye, umuhe; n’ushatse ko umuguriza, ntukamwihunze. »


text:
Iki gitekerezo sico 1.Imana yaka RAPORO nuko utabizi kuko utayikorera 2.ntabwo abakirisitu bose arinjiji uburyo bayoka ibintu bitabafitiye akamaro 3.ntamuntu uzamurusengero kugahato. 4.ikindi wabeshye muri afurika siho hari insengero zifite abayoboke benshi kuko nibihugu byateye imbere Nibyo bifite abapasiteri bafite abayoboke binsh ubwo rero impamvu watanze zirapfuye
Iki gitekerezo sico 1.Imana yaka RAPORO nuko utabizi kuko utayikorera 2.ntabwo abakirisitu bose arinjiji uburyo bayoka ibintu bitabafitiye akamaro 3.ntamuntu uzamurusengero kugahato. 4.ikindi wabeshye muri afurika siho hari insengero zifite abayoboke benshi kuko nibihugu byateye imbere Nibyo bifite abapasiteri bafite abayoboke binsh ubwo rero impamvu watanze zirapfuye
Hhhhh! Ibi uvuze nibyo kabsa! Gusa birazwi ko uramutse ukoze project idafite ikibazo ije gukemura cg idafite gap yuririraho ntabwo yakunguka. Gap iri muri subsaharian region abapastoro buririraho rero ni UBUJIJI n’UBUKENE bw’akarande.
njyewee rwosee nifuza kuzagera kuri uriya muprophet tb Joshua kuko njye arafasha. sinzi icon Ukwezi cyafasha. kuko
byarampagayikishije pe
ark niba wumva aribyo nawe uzarushinge. wowe c ayo amafaranga urayanze. niwenda uzatubwire tugutwerere
Mwiriwe? uyu muntu yanditse ibintu nkunda cyane,abakwiha ngo wakabije bikurenganya these tuzi kata zo mumadini nuburyo batekinika abakirisito bakabasahura bitwaje NGO ijuru mugihe uzigisha ijambo ryimana ukorera amafaranga ibyo byitwa business niba ubihakana usobanure impamvu havuaka amadini buri munsi kandi agashingwa nabayoboke bayo madini kubera ko hari ibyo batumvikanaho cyane amafaranga kuki niba hari ikibazo mu idini mutagikemurira hamwe mudashinze irindi dini nuko muba muharanira inyungu kuri buri umwe Jye nange nuko mbibona amadini nubuyobe kandi budashingiye Ku Mana rurema byose
Mwiriwe? uyu muntu yanditse ibintu nkunda cyane,abakwiha ngo wakabije bikurenganya these tuzi kata zo mumadini nuburyo batekinika abakirisito bakabasahura bitwaje NGO ijuru mugihe uzigisha ijambo ryimana ukorera amafaranga ibyo byitwa business niba ubihakana usobanure impamvu havuaka amadini buri munsi kandi agashingwa nabayoboke bayo madini kubera ko hari ibyo batumvikanaho cyane amafaranga kuki niba hari ikibazo mu idini mutagikemurira hamwe mudashinze irindi dini nuko muba muharanira inyungu kuri buri umwe Jye nange nuko mbibona amadini nubuyobe kandi budashingiye Ku Mana rurema byose
Ariko rero ndabona mwese mutanga ibitekerezo munenga uyu mwanditsi kdi njye nsomye neza ibyo yanditse ndetse nkanareba ibyo mbona mumadini dusengeramo, ndasanga ibyo avuga 90% ari byo pe. Abantu bubu nako amadini yiki gihe nayo yahindutse business. uzarebe aho usengera, ureste kiliziya gaturika(nubwo atariho nsengera) niyo yonyine itabyitaho. ariko ahandi umukirisito udatanga icyacumi cg amaturo uwo bamufata nkumupagani. ibyo mbabwira ndabizi kuko nkaho nagerageje kujya niko bimeze. ibyo yavuze rwose nibyo. ni business iriho rwose. kuko hari uwo twaganiriye ambwira ati njye narize ndangije mbura akazi ntangira kwiga uburyo najya mbwiriza abantu bagafashwa nkabagaruramo ibyiringiro, birya bajya bita ababwirizabutumwa bubushake, kdi ati mbona binyinjiriza mafaranga atubutse kuko yaravuze ati mbwiriza kucyumweru no mumibyizi kuburyo yavuze ati sinabura nka 200milles buri kwezi.
uyu muntu rero yarashishoje
Nari nibagiwe kuvuga ko Kiliziya yirinda ubuhanuzi bw’ibikabyo no guha amategeko Imana ngo nikore itya ( kuyitegeka ibitangaza igomba gukora )
Kiliziya nzayigwa inyuma tu. Ni ho honyine umuntu atigisha uko yabyutse, ni ho honine abashumba biga bakigisha ibyo bazi neza wongeyeho n’ubundi bumenyi rusange, ni ho honyine abashumba baba barigomwe byinshi kubera ingoma y’Imana, ni ho abashumba badakorera imishahara, ni ho badapfa amaturo, Kiliziya ni umuryango w’Imana wo ku ikubitiro, mu majyambere y’isi no mu Rwanda ni iya mbere: amashuri, imihanda, amavuriro, kwishira hamwe, ubwiyunge,.. Kiliziya we, Koko uri uw’Imana.
Njye ndumva ahubwo uyu muntu yakanze ahababaye kuko bigaragara ko abenshi amarangamutima ariyo ariho asubiza: nta n’umwe uvuga ati kuri iyi ngingo runaka urabeshya; mu gihe igitekerezo cyanditse neza mu ngingo zumvikana kandi zifite numéro ku buryo ushoboye kumubeshyuza wagenda ubeshyuza ingingo ku yindi. Njye ndemeranya nawe 100% cyane cyane ariko kuri iriya ngingo ya 10: ndibaza nanjye; kuki abapasiteri batanga amatangazo yamamaza ko bazasengera abantu bafite indwara cg ubumuga byananiranye batajya bafata gahunda ngo bajye nko gusengera abarwayi mu bitaro runaka babakize batabanje gutakaza ibya mirenge ndetse rimwe na rimwe bakabura ayo kwishyura bagafungirwa mu bitaro?
Njye ndumva ahubwo uyu muntu yakanze ahababaye kuko bigaragara ko abenshi amarangamutima ariyo ariho asubiza: nta n’umwe uvuga ati kuri iyi ngingo runaka urabeshya; mu gihe igitekerezo cyanditse neza mu ngingo zumvikana kandi zifite numéro ku buryo ushoboye kumubeshyuza wagenda ubeshyuza ingingo ku yindi. Njye ndemeranya nawe 100% cyane cyane ariko kuri iriya ngingo ya 10: ndibaza nanjye; kuki abapasiteri batanga amatangazo yamamaza ko bazasengera abantu bafite indwara cg ubumuga byananiranye batajya bafata gahunda ngo bajye nko gusengera abarwayi mu bitaro runaka babakize batabanje gutakaza ibya mirenge ndetse rimwe na rimwe bakabura ayo kwishyura bagafungirwa mu bitaro?
Rwose mujye mureka kudusetsa. mugihe ibintu utabikoze ngo ube ubutangaho ubuhamya ugaragaze ibyiza cyangwa ibibi byabyo mujye mwirind kugira icyo mubivugaho.uti mbonye igitekerezo.ndibaza ko uvugako babona amafaranga atubutse buriya uhemba pastor wawe angahe mu cyumweru,.ikintu utakoreye ubushakashatsi ntugapfe kugishyira public ngo wabonye igitekerezo kuko byafatwa nk’aho uba wisekereza abantu kandi si uko batera urwenya.
mbega umunyamakuru cyangwa umusomyi. none se sha, ko snhimye utubeshye, ubwo uyobewe ko ukorera intica ntikize? niba rero udashobora gukora ibi ngo nawe ayo mahirwe agutaheho, icecekere. ese mu muryango wanyu hari pasteri wawuvutsemo? uzamubaze azagusobanurira. niba ntawe kandi uzashake pasiteri nyawe akuganirize. urakoze.
Sha wamusomyi we uzarushinge uzambwira nawe iryo faranga suryanze nirumara kabiri n’ Impano yimana no kugirango wigishe bunve uzagerageze uzambwira
Wowe ubivuga se waba ubikora?umwana bamubeshyeko azi kwiruka arenga iwabo nawe rero wibeshyako uzi ubwenge nyamara uri umuswa inyuma yabandi ahubwo ukwiye amasengesho.


text:
ven.
21
oct.
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 8, 31b-39)
Bavandimwe, 31bNiba Imana turi kumwe, ni nde waduhangara ? 32yo itimanye ndetse n’Umwana wayo, ahubwo ikamudutangira twese, yabura ite kandi kutugabira byose kumwe na We ? 33Ni nde wagira icyo ashinja intore z’Imana ? Ko Imana iziha kuba intungane. 34Ni nde uzazicira urubanza ? Ko Kristu Yezu yapfuye ndetse ko yazutse, We uri iburyo bw’Imana akaba anadutakambira. 35Ni iki cyadutandukanya n’urukundo rwa Kristu? Ibyago se, agahinda se, ibitotezo se, inzara se, ubukene se, imitego se, cyangwa inkota ? 36Nk’uko byanditswe ngo « Ku mpamvu yawe baratwica umusubizo ; batugize intama z’imbagwa.» 37Nyamara muri ibyo byose tugatsinda kakahava tubikesha Uwadukunze. 38Koko rero simbishidikanya : ari urupfu, ari ubugingo, ari abamalayika, ari ibinyabubasha, ari iby’ubu, ari ibizaza, ari ibinyamaboko, 39ari iby’ejuru, ari iby’ikuzimu, ari n’ikindi kiremwa cyose, nta na kimwe kizashobora kudutandukanya n’urukundo Imana idukunda muri Kristu Yezu Umwami wacu.
ZABURI (Zab 109 (108), 21-22, 26-27, 30-31)
Inyik/ Mana idukunda, udutabare !
Nyagasani, Mana yanjye,
ndengera ugiriye izina ryawe ;
ubudahemuka bwawe burangwa no kugira neza,
none nyirokorera.
Ndi umukene n’umutindahare,
n’umutima wanjye wankomerekeye mu nda.
Ntabara Uhoraho, Mana yanjye,
nkiza ukurikije impuhwe zawe ;
maze bamenye ko ari wowe wakinze ukuboko,
bamenye ko ari wowe,Uhoraho, ukora byose.
Nzamamaza Uhoraho ndanguruye ijwi,
nzamusingirize hagati y’imbaga y’abantu;
kuko ahagarara iburyo bw’umutindahare,
kugira ngo amukize abamucira urubanza.
IBANGONDIRIMBO RIBANZIRIZA IVANJILI (Lk 19, 38)
Alleluya Alleluya.
Nahabwe impundu uje mu izina rya Nyagasani.
Amahoro mu ijuru, n’ikuzo mu bushorishori bwaryo !
Alleluya.
IVANJILI
+ Luka (Lk 13, 31-35)
31Icyo gihe, bamwe mu Bafarizayi begera Yezu baramubwira bati «Haguruka uve hano, kuko Herodi ashaka kukwicisha.» 32Arabasubiza ati « Nimujye kubwira uwo muhari muti “Uyu munsi n’ejo ndirukana roho mbi nkize n’abarwayi, maze ku munsi wa gatatu nzabe ndangije.” 33Ariko uyu munsi, ejo n’ejobundi ngomba gukomeza urugendo rwanjye, kuko bidakwiye ko umuhanuzi apfira ahandi hatari i Yeruzalemu.
34Yeruzalemu, Yeruzalemu, wowe wica abahanuzi ugatera amabuye abagutumweho, ni kangahe nashatse kwegeranya abana bawe nk’uko inkoko ibundikira abana bayo mu mababa, ariko wowe ukanga ! 35Dore inzu mutuyemo izabasenyukiraho. Koko rero ndabibabwiye : ntimuzongera kumbona ukundi kugeza igihe muzavugira muti “Nihasingizwe uje mu izina rya Nyagasani !” »


text:
Buri mu Kristo akwiye kuba azi Ijwi ry’Imana. Ni iby’ingirakamaro cyane kuko atari abantu bose bamenya igihe cyo kugendererwa n’Imana; birasaba kubihishurirwa. Dukwiye kwitoza kumva ijwi ry’Imana kugira ngo tubashe gutandukanya amajwi atandukanye atubamo.
#Ibyo twumva bifite imbaraga:
Turi ingaruka z’ibyo twumva kandi ibyo twumva bituremamo kamere zitandukanye bitewe n’uko twakiriye kandi tugashyira ku mutima ibyo twumvise. Ibyemezo dufata nabyo bituruka kubyo twemeye. Ikibazo twakwibaza rero ni: “Ni iki twumva, n’iki kitwuzuye ?” cyangwa “N’iki tugaburira imitima yacu ?”
Hari igihe dufata ibyemezo bidakwiriye kubera amakuru atari yo twakiriye. Amakuru amwe aturuka hanze yacu ayandi ava mu mitima yacu kandi Bibiliya itubwira ko icyica ari ikiva mu mutima. Nk’abakristo, dukeneye kuvangura ibibi n’ibyiza mu byo twumva. Umukristo ntakwiye kuyoborwa n’icyo umutima we umubwira cyose ahubwo akwiye kuwutegeka.
#Kuki dukeneye ijwi ry’Imana ?
Imana ishobora gukoresha inzira nyinshi zitandukanye kugira ngo ituvugishe ariko hejuru ya byose ivugira mu Ijambo ryayo ari ryo soko ry’Ukuri kandi ariryo makuru dukeneye kurusha ayandi yose. Hahirwa umuntu wasobanukiwe ko ikintu cyose yumva atari ko kuri. Dukeneye kumva ijwi ry’Imana kugira ngo tugire ubuzima bwa Kristo buha Imana icyubahiro (kuko ni Kristo utubwira uko dukwiye kubaho). Kwitwa umukristo ntibitunga umukristo. Atungwa no gushaka kumenya no kumvira icyo Kristo avuga. Yesu yavuze ngo “intama zose si izanjye”. Ikiranga intama ni ubushobozi bwo kumenya ijwi ry’umushumba wayo no kurikurikira. Abakristo bakwiye kumva Ijwi ry’Imana ari ryo Jambo ry’Imana kuko ari yo ndyo ribakuza.
#Ubushake bw’Imana kuri twe ni ubuhe ?
Imana iradusaba ngo tweze ibitekerezo byacu, duhindurwe mu mitekereze kandi dutegeke imitima yacu! (Abaroma 12:2)
#Ibyanditswe: Yohana 10: 14-15; 26-27; Matayo 7: 21; Mariko 4: 24
Senior Pastor Liliose TAYI/ Omega Church


text:
Perezida wa Repubulika Paul Kagame na Minisitiri w’urubyiruko n’ikoranabuhanga Jean Philbert Nsengimana mu muhango wo gusoza itorero "Inkomezamihigo"
Mu muhango wo gusoza itorero "Inkomezamihigo" ry’urubyiruko ruri mu nzego zitandukanye z’ubuyobozi, Perezida Kagame yakomoje ku buryo urubyiruko rugomba kubaho, ahanini rwishakamo ibisubizo mu gukorera hamwe ndetse no gukora cyane bakirinda ababashuka ngo bagiye kubereka uko babaho neza mu bihugu by’abazungu.
Uru rubyiruko rwaje ruturuka mu gihugu hose rugera mu bihumbi 2 (2,000), Perezida Kagame yarusabye kumenya guhitamo neza ndetse no kumeya igikwiriye kuko ngo ari ibintu by’agaciro.
Yagarutse ku rubyiruko rujya rushukwa n’abanyamahanga bakajyanwa bababeshya ko babajyanye mu buzima bwiza kandi nyamara ibyo babizeza ari ibinyoma.
Yagize ati: "Hari ubwo baza rero nyine bagatoranya muri uru rubyiruko bakabaha amatike bakabatwara ngo bagiye kubigisha ukuntu babaho neza kurusha kuba umunyarwanda, no! (oya!) ntuzagire na rimwe udashaka kuba umunyarwanda kuko uri we, ahubwo uzashake kuba umunyarwanda muzima uteye imbere"
Yakomeje agira ati: "Uzagutwara iwabo agashaka kukwigisha kubaho kuw’iwabo, ahongaho uba warumbye, uba wahombye, ni nkuko waba umaze gukora business (ubucuruzi) amafaranga wari umaze gukorera yose akabura, akazimira, uba wabaye ubusa, iyo utwawe kujya kugirwa uw’ahandi burya ntacyo uba uri cyo,..urapfuba, muzirinde gupfuba, iyo ushaka kuba umwera ugashaka no kuba umunyarwanda urapfuba"
Mu mbwirwaruhame ye, Perezida Kagame yahaye impanuro urubyiruko ruzazifasha kugera ku iterambere rirambye
Perezida Kagame yakomeje avuga ko hari nubwo usanga na politiki zimwe za Afurika ari uruvange ugasanga na zo zarapfubye.
Ati: " Buriya na Politiki zimwe za Afurika inyinshi zarapfubye, abanyafurika bamwe ntibaba abanyafurika, ntibaba abera, barapfuba, ikintu gipfubye ntabwo tugomba kumvikana na cyo, mu rubyiruko ni ho abantu bakwiye guhira cyangwa bagapfuba, muzirinde gupfuba kandi nta n’impamvu yo gupfuba, Kugira ngo ibyo byose muzabitsinde munagere kubyo mwifuza, icyo nababwira ni uko mugomba kumenya guhitamo neza ndetse no kumenya igikwiriye.”
Urubyiruko rwagaragarije Perezida Kagame ibyishimo bidasanzwe
Mu mbwirwaruhame ye, Perezida Kagame yanakomoje kucyo yise agasuzuguro gashobora gutuma umuntu atabasha kumenya kwihitiramo ahanini bitewe n’amafaranga aganisha ku gasuzuguro, maze ababwira ko nibaramuka bahisemo kuba ubusa bazabihemberwa ariko abasobanurira ko kuba uwo bagomba kuba we bihenda kandi bigomba no guharanirwa.
Iri torero ry’ inkomezamihigo ryasojwe ku mugaragaro na Perezida wa Repubulika, ryari rimaze ibyumweru bibiri ribera mu karere ka Huye, ryitabiriwe n’urubyiruko rugera mu bihumbi 2 (2000) birimo abantu 1,700 batowe mu nzego zibanze, n’abandi 3000 baturutse mu miryango itandukanye y’urubyiruko mu mujyi wa Kigali.
Intore z’Inkomezamihigo na zo zabonye amahirwe yo kuganira na Perezida Paul Kagame


text:
Ibanga ryo gufata neza urutoki no kweza binini
Ubundi urutoki rwose rwaba urwa kijyambere cyangwa urusanzwe, iyo urukoreye neza ukaruha isaso, ifumbire isanzwe no kwirinda gutema amakoma uko wiboneye , byanze bikunze urutoki rutanga umusaruro ushimishije.
Nk’uko bitangazwa na Murebwayire Christine, umuhinzi w’urutoki rwa kijyambere wabigize umwuga, akaba yarabiherewe ibihembo bitandukanye wo mu murenge wa Mutenderi, Akarere ka Ngoma, urutoki urwo ari rwo rwose iyo rwaba urwa kijyambere cyangwa se insina zisanzwe, iyo rufashwe neza (...)
Ubundi urutoki rwose rwaba urwa kijyambere cyangwa urusanzwe, iyo urukoreye neza ukaruha isaso, ifumbire isanzwe no kwirinda gutema amakoma uko wiboneye , byanze bikunze urutoki rutanga umusaruro ushimishije.
Nk’uko bitangazwa na Murebwayire Christine, umuhinzi w’urutoki rwa kijyambere wabigize umwuga, akaba yarabiherewe ibihembo bitandukanye wo mu murenge wa Mutenderi, Akarere ka Ngoma, urutoki urwo ari rwo rwose iyo rwaba urwa kijyambere cyangwa se insina zisanzwe, iyo rufashwe neza rutanga umusaruro uzira amakemwa.
Uko bikorwa
Murebwayire avuga ko yahuguwe na RAB mu bijyanye no gufata neza urutoki; avuga ko uhinga uruhinga agomba kumenya gutandukanya hagati y’umurongo n’undi w’ahaterwa insina. Kumenya gusiga santimetero eshatu hagati y’insina n’indi, na ho umwobo ushyirwamo insina hacukurwa ungana na santimetero mirongo itandatu, ugakora mpande enye zingana, ugashyiramo ifumbire isanzwe nibura ingana n’amabase abiri.
Avuga kandi ko ugomba gutandukanya ubutaka bwo hasi n’ubwo hejuru. Ubwo hejuru bukavangwa na ya fumbire washyizemo, na ho ubwo hasi bukaza kujyamo nyuma.
Haterwa umwana w’insina ukiri muto cyane, ntibatera utangiye gukura. Ikindi ni uko ugomba kumenya gusasira insina aho hagati y’itsina naho usasira ugomba gusiga santimetero mirongo itandatu, ugakora uruziga ruyikikije, nyuma y’amezi atandatu ugafumbira ukoresheje ifumbire isanzwe nk’iy’amatungo cyangwa iy’ibishishwa by’indi myaka.
Yongeraho ko igitoki gikwiriye kugira insina eshatu ari zo: maman ari na cyo cyera igitoki, hagakurikiraho umwana wayo n’umwuzukuru; ni zo zigomba kuba ziri ku gitsinsi. Na ho iyo utwana tw’insina twabaye twinshi, baratwicira bakatugabanya.
Murebwayire avuga kandi ko gutema amakoma y’insina atari byiza. Agira ati “Burya iyo utema amakoma agize insina imaze kuba nkuru, ni na ko uba uyibuza kuzagira amaseri menshi y’ibitoki.” Akomeza avuga ko amakoma agize insina ari na yo agaragaza amaseri azeraho ibitoki.
Ngo biba byiza iyo utemye ikoma ryamaze kwigusha risa nk’aho ryahishije kuko riba ritagifite umumaro.
Murebwayire Christine asoza avuga ko abahinzi b’urutoki bagomba kumenya gutegesha igiti insina igihe imaze kugira igitoki gitangiye gukura, kugira ngo kitagwa kitarageza igihe cyo gusarurwa.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ubuyobozi bw’Intara y’Amajyepfo bwatanze ukwezi kumwe gusa ngo abafite inzu z’ubucuruzi mu mujyi wa Huye zitaravugururwa bijyanye n’igishushanyo mbonera cy’umujyi, babe bamaze gushyira mu bikorwa ibyo basabwa.
Aba bacuruzi basabwe gukora uko bashoboye bakubahiriza iki gihe bahawe, abadafite ubushobozi bakishyira hamwe bakubaka kugira ngo hubahirizwe igishushanyo mbonera cy’umujyi.
Ibyo ngo bikaba bigomba kuba byashyizwe mu bikorwa bitarenze tariki 20 Ukuboza uyu mwaka, abatazabishobora Akarere kakazabaha ingurane z’ibibanza byabo.
Hashize imyaka igera ku 8 abafite inzu z’ubucuruzi mu mujyi wa Huye zitubatse mu buryo bujyanye n’igishushanyo mbonera cy’umujyi basabwe kuvugurura izo nzu zabo ndetse bamwe baranafungiwe imiryango.
Gusa bamwe baravuguruye abandi ntibabikora, ku mpamvu bemeza ko zishingiye ku bushobozi buke, n’ibyangombwa by’ubutaka.
Ubwo yaganiraga n’abafite inzu mu mujyi wa Huye, hagamijwe kurebera hamwe icyakorwa ngo umujyi urusheho gusa neza, Guverineri w’Intara y’Amajyepfo Mureshyankwano Marie Rose yavuze ko imyaka umunani ishize bakangurirwa kuvugurura atari mike, ari nayo mpamvu bashyiriweho itariki ntarengwa.
Yagize ati “Abantu bahawe igihe kirekire, barihanganirwa, bongererwa igihe ku cyo babaga batanze, ariko harageze ngo hafatwe ingamba zikomeye kuko birarambiranye guhora basaba ngo mutwongerere igihe. Imyaka umunani ni myinshi buri wese yagombye kuba hari icyo yakoze, yego hari abakoze ibyo basabwe ariko n’ubu hari abagishaka ngo babahe ikindi gihe, icyemezo rero ni uko aba batavugurura tubahaye igihe cy’ukwezi kumwe bakaba batangiye ibikorwa byo kuvugurura.”
Yakomeje agira ati “Cyangwa se abatabishoboye ibibanza n’amazu yabo akarere kakazabibahera ingurane, bikazagurwa n’abandi bafite ubushobozi bwo kubaka, ibi rero bikaba bizakorwa bitarenze tariki ya 20 z’ukwezi kwa 12, igenzurwa rigakorwa mu mpera z’uyu mwaka wa 2016.”
Bamwe mu bitabiriye iyi nama bafite inzu muri uyu mujyi wa Huye bakiriye iki cyemezo nk’igikaze, ariko nanone bakemera ko n’ingamba zikomeye ziba zigomba gufatwa.
Mudatsikira Eustache yagize ati “Iki cyemezo kirakaze, kuko iminsi 30 batanze ni mike ariko nanone urebye igihe bimaze ntitwagombye kumva ko hari ikindi gihe cyo kongererwa, ubundi ngo burya umuti usharira ni wo uvura.”
Iki cyemezo cyafashwe ngo kiranareba kandi n’imiryango y’abaturage bakomoka mu gihugu cya Oman, bafite inzu aho bita mu Cyarabu.
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Hirya no hino mu gihugu cyacu uhasanga ibirundo by’ifumbire ba nyirabyo baharunda ndetse bikanahamara igihe kinini mbere yo gukoresha iyo fumbire. Abahanga muby’ubuhinzi bavuga ko gushyira ifumbire kuzuba kandi igihe kinini biyigabanyiriza ubushobozi kubirebana n’ibitunga ibihingwa ifumbire iba ifite, bikagabanuka.
Ikindi kigaragara cyane mu mirima y’abahinzi ni ukunaga ifumbire hejuru mu mirima yabo maze ntibayirenzeho itaka na rikeya, bakibwira ko bafumbiye imyaka yabo uko bikwiye.
Mukiganiro twagiranye na bwana Mugabe Jean Paul, umugoronome ukorana na Caritas Rwanda, yasabye abahinzi kutanika ifumbire yabo kuko imyunyu igirira ubutaka n’ibimera akamaro yigendera bityo ifumbire yabo igapfa ubusa.
Kwanika ifumbire y’amatungo ku izuba birayangiza Kwanika ifumbire y’amatungo ku izuba birayangiza
Gushyira ifumbire kuzuba birayangiza
Mubigenda cyane iyo ifumbire yanitswe ku izuba harimo imyunyu ya Azote, ifasha ibimera kuzamuka mubutaka, Phosphore (fosifori) ifasha imbuto mukwera no gukomera kw’ibiti ndetse tutibagiwe CO2 ifatwa nk’ibiryo bya buri kintu gihumeka harimo n’ibimera.
Iyo ifumbire yumishijwe rero, nta mumaro iba igifitiye ibihingwa bigatuma abahinzi barumbya kandi bari bafite ifumbire. Uko gukayuka kw’imyunyu ngugu kugenda kwiyongera bitewe n’ingano y’izuba ifumbire iriho, kandi bigenda muburyo bw’umwuka (evaporation).
Kimwe n’abashyira amafumbire yabo hejuru y’ubutaka mu mirima, abayashyira kuzuba ryinshi mu igihe kirekire bategereje kuyakoresha bakwiye kubyitwararika bakayatwikira. Ikindi ngo ni uko kuyateramo amazi igihe cyo kuyakoresha kitaragera nabyo atari byiza.
umuhinzi.com
Kwanika ifumbire y’amatungo ku izuba birayangiza
Labels: ubuhinzi


text:
Umubyeyi ni umuntu ukomeye buri wese akwiye kubaha,hariho n’ imvugo igira iti "akabura ntikaboneke ni nyina w’umuntu" ; Iyi mvugo yibanda cyane kuri nyina w’ umuntu ariko yaba se cyangwa nyina w’ umuntu baba bafite icyo bavuze gikomeye mu buzima bwa muntu.
Igihe Imana yahaga Mose amategeko yayo ku musozi Sinayi, yagaragaje cyane ukuntu ikomeye ku mubano wayo n’ abantu kandi igaragaza cyane ukuntu ishaka ko abantu bagirana nayo ubusabane ari naho dushingira kwizera kwacu.
Abantu bagirana isano n’ Imana igihe bemeye kwihana bakakira Yesu Kristo ngo ababarire ibyaha maze bakamwiringira mu kwizera. Abamaze kumenya Imana, ntakindi ibasaba keretse kuyizera no kuyubaha kandi uko tuyubaha nkuko yabituremeye tuba tugomba no kubaha abo yanyujijemo umugambi wayo kugira ngo tuvuke aribo babyeyi.
Ese warabyawe n’ababyeyi batazi cyangwa batemera Imana ukwiye kubasuzugura? oya rwose! Ahubwo ukwiye kuberera imbuto kuko isano ry’ umwana n’ umubyeyi ridakwiye guteshwa agaciro.
Niyo mpamvu bikwiye ko:
1) Ujya ufata umwanya wawe ukabasengera
2) Ujye ubafasha uko ushoboye kandi ugerageze kubereka ibyiza byo kumenya Imana
3) Ujye ubabera indorerwamo ya Yesu kugira ngo babashe kukwigiraho
4) Ujye ubingingira cyane ku Mana uhagarare mu cyuho mu mwanya wabo
5) Niba bakubabaje ubababarire muri wowe kandi Imana izajya ibigushoboza
Nuramuka wubakiye kuri zo ntambwe bizagufasha kubabera umugisha no kubahindura kandi uzaba witeganyiriza kuzambikwa ikamba ry’ ubugingo mu bwami bw’ijuru. "Kandi abanyabwenge bazarabagirana nk’ umucyo wo mu isanzure ry’ ijuru, n’ abahinduriye benshi ku bukiranutsi bazaka nk’ inyenyeri iteka ryose" - Daniyeli 12:3.


text:
Danny Nanone yavuye mu gihome
Umuraperi Ntakirutimana Mudathiru [Danny Nanone] yarekuwe na Polisi y’u Rwanda yari imucumbikiye kuri Station ya Polisi ya Nyamirambo mu Karere ka Nyarugenge kuva kuwa Gatanu tariki ya 22 Mata 2016.
Amakuru yizewe IGIHE ikesha abantu ba hafi bazi iby’uyu muraperi, avuga ko Danny Nanone yarekuwe mu gitondo cyo kuri uyu wa Gatatu tariki ya 27 Mata 2016 akaba agiye gukomeza gahunda z’umuziki.
Producer Bagenzi Bernard ucunga inyungu za Danny Nanone yabwiye IGIHE ko umuhanzi we yafunguwe gusa ntibarabonana. Ati “Nanjye niko mbyumvise, ubu ndi kujya kumureba. Telefone ze ni njye wari uzibitse.”
Yari yafunzwe azira gushaka kurwanya inzego z’umutekano ubwo hashakwaga umuti w’ibibazo by’ubwumvikane buke yari afitanye n’umukobwa babyaranye witwa Moreen.
SRC: IGIHE


text:
Kwizigamira 200 ku munsi byavamo ibihumbi 48 ku mwaka
Mu biganiro ku iterambere agirana n’abaturage bo mu karere ka Huye, Paulin S. Mutemberezi, umuyobozi w’ishami ry’iterambere ry’ubukungu no guteza imbere umurimo muri aka karere, avuga ko n’ukora umurimo wo guhingira abandi yatera imbere abishyizemo ubushake.,Icyangombwa ngo ni ukwiyemeza kuzigama duke duke. Agira ati “umuntu ukorera amafaranga 700 ku munsi, ashobora kwifashisha 500 mu byo akeneye by’ibanze, 200 asigaye akayizigama. Nibutse... Read More


text:
Nehemiya 1
Nehemiya yumva inkuru zibyago byabi Yerusalemu
1.Amagambo ya Nehemiya mwene Hakaliya. Mu kwezi kwitwa Kisilevu mu mwaka wa makumyabiri ubwo nari ibwami i Shushani, 2.Hanani wo muri bene data yaraje, azanye nabagabo bavuye i Buyuda mbabaza inkuru zAbayuda barokotse, abari barasigaye batajyanywe ari imbohe, mbaza ninkuru zi Yerusalemu. 3.Barambwira bati Abari batāgiye mu bunyage bagasigara mu gihugu cyu Buyuda bagize amakuba menshi baratukwa, kandi inkike zi Yerusalemu zarasenyutse namarembo yaho yarahiye.
Gusenga kwa Nehemiya
4.Maze kumva izo nkuru ndicara ndarira, mara iminsi mbabaye, niyiriza ubusa nsengera imbere yImana nyirijuru nti 5.Ndakwinginze Uwiteka Mana nyirijuru, Mana nkuru itera ubwoba, ikomereza isezerano nimbabazi abayikunda bakitondera amategeko yayo, 6.none tegera ugutwi kwawe kumve namaso yawe arebe, wumve gusenga umugaragu wawe nsengera imbere yawe muri iyi minsi ku manywa na nijoro nsabira abagaragu bawe bAbisirayeli, nātura ibyaha Abisirayeli twagukoreye. Ni koko jyewe ninzu ya data twaragucumuye. 7.Twagukiraniweho cyane kandi ntitwitondeye amategeko yawe nibyategetswe namateka yawe, ibyo wategetse umugaragu wawe Mose. 8.Ndakwinginze, ibuka ijambo wategetse umugaragu wawe Mose uti Nimucumura nzabatataniriza mu mahanga, 9.kandi uti Ariko nimungarukira mukitondera amategeko yanjye mukayasohoza, nubwo abirukanywe banyu bazaba ku mpera yisi, nzabakurayo mbateranye mbazane aho nitoranirije nkahatuza izina ryanjye. 10.Abo ni bo bagaragu bawe nabantu, wacunguje ububasha bwawe bwinshi namaboko yawe akomeye. 11.Nyagasani ndakwinginze, tegera ugutwi kwawe gusenga kumugaragu wawe nukwabagaragu bawe bishimira kubaha izina ryawe, none uhe umugaragu wawe umugisha, umuhe no kugirirwa imbabazi nuyu mugabo. Kandi ubwo nari umuziritsi wa vino yumwami.
Uri gusoma Nehemiya igice cya:


text:
Kigali: Umunsi wo kubeshya watumye agenza ibirenge ibirometero bisaga bitanu
Ubwo tu itariki ya 1 Mata mu bihugu by’inshi hizihizwa umunsi wo kubeshya, no mu Rwanda ab’inkwakuzi ntibatanzwe ari nabyo batumye umusore witwa Nkundayezu Fanga agenda ibirometero bisaga bitanu agenda atambaye inkweto kubera ibyishimo yari atewe no kubeshywa ko amaze gutombora imotoka.
Uyu musore utuye mu Karere ka Nyarugenge mu Murenge wa Nyakabanda Akagari ka Munanira ya II yabeshywe ko yatomboye imodoka muri airtel yo mu bwoko ba Range Rover abibeshywa n’inshuti ye.
Mu kubwirwa icyo (...)
Ubwo tu itariki ya 1 Mata mu bihugu by’inshi hizihizwa umunsi wo kubeshya, no mu Rwanda ab’inkwakuzi ntibatanzwe ari nabyo batumye umusore witwa Nkundayezu Fanga agenda ibirometero bisaga bitanu agenda atambaye inkweto kubera ibyishimo yari atewe no kubeshywa ko amaze gutombora imotoka.
Uyu musore utuye mu Karere ka Nyarugenge mu Murenge wa Nyakabanda Akagari ka Munanira ya II yabeshywe ko yatomboye imodoka muri airtel yo mu bwoko ba Range Rover abibeshywa n’inshuti ye.
Mu kubwirwa icyo gitangaza gihimbano inshutiye yamuhamagaje nomero atazi amubwira ko akora muri airtel ko amuhamagaye agirango amumenyeshe ko yatsindiye Renge Rover igura miriyoni 500 ko akwiye kuza kuyifata acyumva aya makuru ku biro bya airtel.
Nkundayezu Fanga yatangarije IGIHE ati “Njye nkimara kumva ko natomboye imodoka kandi Range Rover nahise mera nk’umusazi nahise mbwira mugenzi wanjye ko akwiye kumperekeza nkagenda umuhanda wose nambaye ibirenge nk’ibirometero 5 kubera ibyishimo, ndetse numvaga ko nsezeye kubukene no kugenda n’igitsi (amaguru)”.
Yakomeje avuga ko mu gihe yagendaga akandagiye hasi yagiye arebwa n’abantu benshi mu nzira bitewe n’uburyo bamuzi, ariko kuriwe akaba yumvaga nta kibazo kuko yari azi ko yamaze kwitomborera imodoka ihenze cyane.
Yakomeje avuga ko amaze kujyenda ibirometero bibiri yahamagawe na none niyo nshuti ye imubwira ko ngo nayo yamenye ko yatomboye imodoka ikaba yarashakaga kumubaza niba ari ukuri yumvise, ngo atazuyaje yemereye iyo nshuti ye ko yatomboye ,ngo ariko kubera ibyishimo yifitiye yiyemeje kugenda akandagiye hasi ahantu ashobora kugenda iminota nka 30 n’amaguru mu rwego rwo gusezera ubukene.
Inshuti ye imaze kumva ibyo yari arimo gukora yamubwiye ko yamubeshyaga amwibutsa ko ari umunsi wo kubeshya ahita amusaba imbabazi kuko yamubeshye.
Nkundayezu yarangije avuga ko yasebye cyane nyuma y’aho amenyeye ko yabeshywe, kuko benshi bacyetse ko yasaze cyangwa yanyweye itabi ryinshi akaba yibaza uko azajya asobanurira abamubonye.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ruhango: abahemutse n’abahemukiwe bari mu gikorwa cy’ubwiyunge
Inkiko Gacaca Mu rwego rwo gusoza neza imirimo y’inkiko Gacaca, umurenge wa Kinihira mu karere ka Ruhango, uri mu gikorwa cyo guhuza abantu bahemukiwe n’abadafite ubushobozi bwo kwishyura imitungo More...
Nyamasheke: Guverineri Kabahizi yasuye akarere ka Nyamasheke mu rwego rwo gutangiza icyumweru cyahariwe inkiko gacaca
Mu rwego rwo gutangiza icyumweru cyahariwe inkiko gacaca kibanziriza gusoza ku mugaragaro inkiko gacaca ku rwego rw’igihugu, umuyobozi w’intara y’iburengerazuba Kabahizi Celestin yasuye umurenge More...
Nyanza: Bari ku isonga mu kurangiza imanza z’imitungo zaciwe n’inkiko Gacaca
Icyeregeranyo cyashyizwe ahagaragara tariki 3/04/2012 na Guverineri w’Intara y’Amajyepfo, Munyentwari Alphonse cyerekanye ko Akarere ka Nyanza kari imbere y’utundi turere tugize iyo Ntara More...


text:
Ndabasabye Mushyire Amarangamutima Kuruhande Maze Mwishyire Mumwanya Wabombi(uwarashe Nuwarashe)abanyarwanda Tumenyereweho Ubwirasi Ndenga Kamere Ntimuyobewe Intambara Isi Yose Irimo Yiterabwoba Niba Mubona Bariya Bahagaze Kumuhanda Mukibyirako Arabasabyi Cg Abadafite Icyo Bakora Muzajya Mwisanga Nkuwo Munyamategeko Wayishe Akamwica Abanyarwnda Benshi Mufite Ubwirasi Buvanze Nubwenge Kiga Babonaga Imbunda Z'Inyenzi Bati Zirasa Amashaza!!!! Nimutubaha Inzego Zumutekano Muzaraswa Umunsi Kuwundi Nkarangiza Mbyira UwomuPolice Nti Wakoze Icyo Wagombaga Gukora Nkamenyesha Abantu Basabitswe Nubwirasi Nti Mwoge Magazi Siyayandi Iri Nitangiriro Ryo Kuraswa Kwanyu Kuko Kwirata Kwanyu Kwageze Imbere Ya Allah Arabasesemwa
Samantha Lindsay - 3/01/2017 saa 10:23


text:
Uvuze Cyabakamyi nta gushidikanya umuntu ahita yumva isano hafitanye n’amata.Ni agace kahozemo aborozi benshi, bityo uhageze wese akakirizwa amata, ku buryo nta mubyeyi warwazaga bwaki, kandi n’ubu abagifite ubushobozi bwo korora bishimira ko bafite umukamo ushimishije.
Umurenge wa Cyabakamyi ni umwe Mirenge icyenda igize Akarere ka Nyanza, uherereye mu yahoze ari Segiteri Mucubira muri Komine Murama, Perefegitura ya Gitarama.
Abahatuye bavuga ko ari ‘iwabo w’inka n’abantu’ maze mu mvugo irimo gutebya bakagira bati “Cyabakamyi turi imfura, twakiriza abatugana amata atarimo amazi.”
Uko imyaka yagiye ihita indi igataha, amateka yagiye ahinduka nubwo bemeza ko batasigaye ku izina gusa.
Iyo ubajije inkomoko y’iyi nyito, igihurizwaho na benshi ni uko kari agace kabagamo inka nyinshi, kandi na bugingo n’ubu ngo hava umukamo w’amata usaga toni ku kwezi.
Munyazesa Aron w’imyaka 85, avuga ko yamenye ubwenge muri aka gace hari aborozi benshi.Yagize ati “Nta muntu wageraga Cyabakamyi ngo abure amata. Hari icyanya cy’inka z’inyambo n’izindi, hakaba aborozi benshi. Uwahageraga wese yakirizwaga amata. Na bugingo n’ubu kandi abenshi ni aborozi,nubwo bitakimeze nka mbere ariko ubona ko hari ibisigisigi by’ahantu habaye inka. Ikindi kandi uworoye inka imwe cyangwa ebyiri abona umukamo ushimishije.”
Nyirandimubanzi Stephanie w’imyaka 63, atuye aho bita Cyarera, avuga ko nta muturage wa Cyabakamyi warwazaga bwaki.
Yagize ati “Nta mubyeyi w’ino aha warwazaga bwaki, nta mwana waburaga amata kubera ko hari hatuye aborozi benshi.Ubukungu bwa Cyabakamyi ni amata kuva kera.”
Hari n’abandi bemeza ko inyito ‘Cyabakamyi’ yakomotse ku Mwami Ruganzu Bwimba wimye guhera 1312 kugeza mu mwaka wa 1345, watanze iri zina ubwo yageraga muri aka gace.
Abasubiramo aya mateka bavuga ko aturutse mu rugo rwe rwari i Gasabo hafi ya Muhazi(ubu ni mu Karere ka Gasabo mu Mujyi wa Kigali) yageze ahitwa Mucubira (mu murenge wa Cyabakamyi) asanga abantu barasinziriye ati “Aha ni i Mucubira”, ageze Cyabakamyi mu rucyerera asanga abashumba bakama inka ati “Aha ni Cyabakamyi.”
Nubwo ari agace bivugwa ko gaturukamo umusaruro w’amata utari muke, kari mu bwigunge ku bijyanye n’ibikorwaremezo. Ni wo murenge rukumbi wo mu Karere ka Nyanza utagira amashanyarazi. Imihanda ni ikibazo kuko usanga amateme yarangiritse, bicyo akaba nta modoka zitwara abagenzi ziboneka muri uyu Murenge. Ibi bigira ingaruka ku borozi baba bashaka kugeza umusaruro w’amata i Nyanza ahari ikaragiro ry’amata.


text:
ven.
20
juil.
2012
ISOMO RYA MBERE
Isomo ryo mu gitabo cy’Umuhanuzi Yeremiya (Yer 1, 1.4-10)
1Ngaya amagambo ya Yeremiya mwene Hilikiyahu, wari umwe mu baherezabitambo babaga i Anatoti mu ntara ya Benyamini. 4Uhoraho yambwiye iri jambo agira ati 5”Ntarakuremera mu nda ya nyoko nari nkuzi; nakwitoreye utaravuka, nkugira umuhanuzi w’amahanga.” 6Ubwo nanjye ndatakamba nti “Rwose Nyagasani Mana, sinashobora kuvuga dore ndacyari muto !” 7Nuko Uhoraho arambwira ati “Wivuga ngo ndacyari muto kuko aho nkohereza hose uzajyayo, kandi n’ibyo ngutuma byose ukazabivuga. 8Ntugire umuntu utinya, humura turi kumwe ndagutabara. Uwo ni Uhraho ubivuze.” 9Uhoraho anyegereza ikiganza, ankora ku munwa maze arambwira ati “Dore nshyize amagambo yanjye mu kanwa kawe. 10Umenye ko uyu munsi nguhaye ububasha ku mahanga no ku bihugu byose, kugira ngo urandure kandi uhirike, utsembe kandi usenye, kugira ngo wubake kandi utere imbuto.”
ZABURI (Zab 71 (70), 1-2, 3, 5a.6, 15ab.17)
Inyik/ Iminsi yose nzamamaza ubudahemuka bwawe n’agakiza kawe.
Uhoraho, ni wowe buhungiro bwanjye,
sinzateterezwa bibaho.
Mu butabera bwawe unkiranure, undengere,
untege amatwi maze undokore.
Umbere urutare negamira,
nshobora guhungiramo buri gihe;
wiyemeje kunkiza,
wowe rutare rwanjye rw’intamenwa.
Ni wowe mizero yanjye Nyagasani,
narakwisunze kuva nkivuka,
unyitorera nkiva mu nda ya mama,
ni cyo gituma nzahora ngusingiza.
Nzatangaza ukuntu uri indahemuka,
iminsi yose namamaze agakiza kawe.
Mana, wanyiyigishirije kuva mu buto bwanjye,
na n’ubu ndacyarata ibyiza byawe.
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu,
hahirwa abaryakira rikera imbuto nyinshi.
Alleluya.
IVANJILI
+ Matayo (Mt 13, 1-9)
1Uwo munsi Yezu ava imuhira, maze yicara ku nkombe y’inyanja. 2Abantu benshi bamuteranira iruhande bituma ajya kwicara mu bwato, naho rubanda rwose ruhagaze ku nkombe. 3Ababwira byinshi mu migani ati “Umubibyi yavuye iwe ajya kubiba. 4Nuko igihe abiba, imbuto zimwe zigwa iruhande rw’inzira, inyoni ziraza zirazirya. 5Izindi zigwa mu rubuye ntizahasanga igitaka cyinshi, nuko zimera vuba, kuko igitaka cyari gike; 6izuba rivuye zirashya, ziruma kuko zitari zifite imizi. 7Izindi zigwa mu mahwa, amahwa arakura, nuko arazipfukirana. 8Izindi zigwa mu gitaka cyiza, nuko zera imbuto, imwe ijana, indi mirongo itandatu, indi mirongo itatu. 9Ufite amatwi, niyumve !”


text:
Ikirusha ibindi kuba kiza ni ukwegera Imana
Ariko jyeweho kwegera Imana ni ko kwiza kuri jye, Umwami Uwiteka ni we ngize ubuhungiro, Kugira ngo namamaze imirimo wakoze yose. Zaburi 73:28
Mu bantu bafite ubunararibonye bw’ubuzima ntekereza ko ubuhamya bwe buri mu bice byinshi Dawidi arimo. Iyo avuze ngo naho Data na mama banta Uwiteka yantarura, aba yibutse ukuntu Se yamwohereje mu ntama akajya kuba mu ishyamba, bakuru be bibereye mu rugo, akajugunywa iyo kandi ari umuhererezi wari ukwiye kwitabwaho n’ababyeyi kurusha abandi.
Dawidi yabayeho arwana intambara agatsinda, agasingizwa, yabayeho ubuzima bubi n’ubwiza, aba mu ishyamba n’ibwami, aba mu cyaha kandi yishimirwa n’Imana, imwaturaho ko ari umuntu ufite umutima umeze nk’uko ishaka, afite rero ubuhamya butandukanye ariko bwose bwuzuyemo imirimo y’Imana.
Ikintu rero gishimishije ni uko ashingiye kuri ibi byose, yasanze ikiza ari kimwe ni ukwegera Imana, yaravuze ngo jyeweho, Haleluya, kwegera Imana niko kwiza, Umwami Uwiteka niwe ngize ubuhungiro, kugira ngo namamaze imirimo wakoze yose.
Bibiliya iravuga ngo ‘’Uko umwaka utashye, abagabo bo muri mwe bose bajye baboneka imbere y’Umwami Uwiteka Imana y’Abisirayeli, ibihe bitatu. Kuko nzakwirukanira amahanga akaguhunga, nkāgūra ingabano zawe, kandi nta wuzifuza igihugu cyawe, nujya ujya kuboneka imbere y’Uwiteka Imana yawe ibihe bitatu, uko umwaka utashye.’’ Kuva 34:23-24
Aya ni amabwiriza Imana yatangaga kuri Isirayeli isaba abagabo kuboneka imbere yayo, kuyegera, igena n’ibihe bagomba kuboneka imbere yayo. Dore rero ibintu Imana yemereye aba bantu bayegera: - Imana izirukana amahanga ahunge,
Izagura imbago zawe,
Ntawe uzifuza igihugu cyawe nujya uboneka imbere y’Uwiteka Imana yawe ibihe bitatu, uko umwaka utashye.
Ibi byose ni ibintu Imana yemerera abantu bayegera, Dawidi rero amaze kwitegereza asanga kwegera Imana niko kwiza. Nawe ugire ugire umwete wo kuyegera Imana izagukorera biriya byose yemereye abantu bose bayegera. Imana iguhe umugisha. Amen.


text:
Sobanukirwa icyo ushaka, umenye n’uburyo wakigeraho
Nawomi abwira Rusi ati Mukobwa wanjye, sinagushakira uburuhkiro kugira ngo ugubwe neza? Nta muntu numwe utifuza uburuhukiro no kugubwa neza. Muyandi magambo ntawe utifuza amahoro n’amahirwe. Ariko tuzi neza ko ubitanga ari Imana yonyine. Kugirango tubigereho hari icyo bisaba. Nawomi yabwiye Rusi ati Wiyuhagire wihezure, wambare umanuke ujye ku mbuga, ariko ntumwimenyetseho atararangiza kurya no kunywa.
Aha twakwibaza tuti : Ese tujya imbere y’Imana gute? Rusi yabanje kwiyuhagira, bivuga yabanje kozwa ibyaha, twibuke inkuru za wa mwana w’ikirara agarutse kwa se mu mabwirizwa yatanzwe habanje koga agatungwanya, Namani nawe yabanje kujya koga kugirango akire ibibembe. Iyo usomye mu nkuru za Esiteri dusanga naho ngo mbere yuko abakobwa bamurikirwa umwami bamaraga amezi atandatu batunganywa. Ikintu rero cyo kwezwa no gutunganywa biragaragara ko ari ikintu kingenzi cyane. Umuririmbyi nawe aravuga ati"Nyeza nkurubura , nyeza nk’urubura .
Nyogesha amaraso wavuye kugirango ntunganire Imana". Birakwiye ko tujya imbere y’Imana tuyitunganiye. Dusanga kenshi mu masengesho y’abakristo, umwanya munini ari uwo kwereka Imana ibibabaje. Nyamara Imana iyo ikwishimiye nta nubwo ukeneye kuvuga ibikuruhije. Umwami yabajije Hamani ati uwo Umwami akunze kubaha amugenza ate? Iyo Imana ikwishimira irakugabirwa nka Moridekayi, uva kw’irembo, uva ku kazi k’ubuzamu, ubuja n’uburetwa, uva mu miruho, mu ntambara zidashira,mu bibazo, mu bukene ukicarana n’abakomeye ugashyirwa hejuru, ukaba umutware, ukaba umutwe.
Bitavuze ko hari igihe kibaho mu buzima bwa gikristo bwo kujya mu ishuri ry’Imana, ariko iyo isaha igeze nawe ukibihagazemo neza Imana iragutabara, kuko na Morodekayi mbere yo kuba ukomeye yabanje kw’irembo acunaguzwa na Hamani. Twibuke na Hana wari ingumba isaha yarageze araseka ariko yahoraga imbere y’Imana.
Nyuma y’ intambwe yo kozwa habaho gusigwa amavuta, mu mateka ya Bibiliya amavuta yasigwagwa abo Imana yabaga yihitiyemo yatanze n’itegeko ryuko babimika, tureke iby’iki kigihe umuntu yimika uwo ushatse mu gihe abishakiye. Imana idutabare.
Abami n’abatambyi bari abantu badasanzwe bari bafite amategeko abagenga, bari abantu bagombaga kwitwararika cyane, mu gitabo cyo kuva 28:36 usomye izo nkuru hari amagambo avuga ngo Yerejwe Uwiteka. Uwo ni Aroni bavugaga. Ntitukiri mu bihe by’abami n’abatamyi kuko Umwenda ngo wari ukingirije ahera waratabutse ngo twigerereyo, ariko birakwiye ko tujya imbere y’Umwami w’abami tuboneye. Bowazi yabwiye Rusi ati abanyarukiko bose b’ubwoko bwanjye bazi yuko uri umugore utunganye.
Rusi yabwiwe ko atagomba kumenyekanisha kuri Bowazi atararangiza kurya no kunywa. Halleluaaaa. Ubundi iyo dusomye Zaburi 100:4 Dawudi aravuga ngo Mwinjire mu marembo ye mushima , no mu bikari bye muhimbaza, mumushime musinngize izina rye. Imana ihabwe icyubahiro birakwiye ko nyuma yo kwiboneza tujya imbere y’Imana duhimbaza dushima nayo igahagurukira no gushaka uwo muntu uwo ariwe uwo urimo kunezeza umutima wayo.
Erega burya Dawudi yari azi kuguyaguya Imana. Iyo umuntu akunezerewe ntacyo umuburana. uretse ko ku Mana yacu byo birimo n’akarusho kuko ireba mu mutima iguha utanasabye kuko ngo mbere yuko dusaba tuba twahawe. Twirinde kuba ba Maritha tube ba Mariya. Yesu adushoboze.
Bowazi nawe yarashigutse abona umugore uryamye ku birenge bye. Birakwiye ko tuba ku birenge bya Yesu. Ibyo twifuza byose niho biri. Ijambo ry’Imana riravuga ngo dushake ubwami bw’Imana no gukiranuka ibindi tuzabyongererwa.
Bimwe mubyo Rusi yakuye Ku mbuga ya Bowazi :
Faveur
Ubutunzi (Sayili)
Gakondo-umurage (Heritage)
Umugabo
Urubyaro rw’umugisha (Yesayi, Dawudi,....)
Kubera umugisha ab’Abisirayeli
Kwamamara
Amahoro y’Imana abane natwe twese.